كریستیانۆ رۆناڵدۆ له چی ده‌ترسێت؟\n:: PM:02:46:22/06/2022 \nکریستیانۆ رۆناڵدۆ ئەستێرەی مانچێستەر یونایتد نیگەرانە لە هەڵسوکەوتی ئیدارەی یانه‌كه‌ی لە بازاڕی گواستنەوەی ئه‌م هاوینەدا.\nیانەی مانچێستەر یونایتد پلانی هه‌یه گرێبه‌ست له‌گه‌ڵ چه‌ند یاریزانێك بكات، وەک فرێنکی دی یۆنگ له بارسێلۆنا و جۆرن تێمبەر له ئه‌یاكس، بەڵام تا ئێسته هیچ گرێبەستێکی ئه‌نجام نه‌داوه.\nرۆژنامەی "ئێکسپرێس"ی بەریتانی ئه‌مڕۆ چوارشه‌م 22ی حوزه‌یران بڵاوی كرده‌وه، رۆناڵدۆ لە ئۆڵدترافۆرد ناڕازییە، چونکە مانچێستەر یونایتد تا ئێسته بەهێز نەچووەتە بازاڕی گواستنەوەکانەوە، هەرچەندە ئامادەیی خۆی بۆ بەردەوامبوون لەگەڵ تیپەکەدا راگەیاندووە.\nزۆرێک لە یاریزانان لەم هاوینەدا مانچێستەر یونایتدیان جێهێشتووە، وەک خوان ماتا، جێسی لینگارد، پۆڵ پۆگبا، نێمانیا ماتیچ و ئیدینسۆن کاڤانی، بەبێ ئەوەی تا ئێسته به هیچ گرێبەستێک رۆیشتنی ئه‌مانه قەرەبوو بکرێنەوە.\nرۆژنامەکە ئاماژەی بەوە کردووە، ئەم بابەتە وای کردووە رۆناڵدۆ ترسی هەبێت لە بەردەوامبوونی بارودۆخی خراپی ناو تیپەکە لە وەرزی داهاتوودا، دوای ئه‌وه‌ی وه‌رزی رابردووش تیپه‌كه وه‌ك پێویست ده‌رنه‌كه‌وت.\nرۆژنامه‌كه نووسیویه‌تی "ئەوەی نیگەرانی رۆناڵدۆی زیاتر کردووە، ئەوەیە کە رکابەرە گەورەکانی یانه‌كه‌ی، وەک مانچێستەر سیتی و لیڤەرپوول، گرێبەستی گەورەیان ئەنجام داوە، وەک ئێرلینگ هالاند بۆ سیتی و داروین نونێز بۆ لیڤه‌رپوول، لە بەرامبەردا بێدەنگییەکی تەواو لە مانچێسته‌ر یونایتددا هه‌یه".


فیلمی په‌نابه‌رێكی كورد له فیستیڤاڵی فیلمی له‌نده‌ن نمایشده‌كرێت\nبه‌هرۆزی بوچانی، ئه‌و په‌نابه‌ره كورده‌یه كه له دوورگه‌ی مانوسی پاپانیوگینیا به‌ندكراوه‌و به‌مدوایانه فیلمێكی دۆكومێنتاری له‌باره‌ی خراپی ڕه‌وشی په‌نابه‌ران له‌و دوورگه‌یه به‌نهێنی به‌رهه‌مهێنا.\nبه‌پێی زانیاریه‌كانی ماڵپه‌ری ڕۆژنامه‌ی ئیندیپێندنت، ئه‌و فیلمه‌ی بوچانی پاڵێوراوه بۆ نمایشكردن له فستیڤاڵی فیلمی له‌نده‌ن كه بڕیاره له 8 و 9 ی مانگی داهاتوودا له له‌نده‌نی پایته‌ختی به‌ریتانیا به‌ڕێوه‌بچێت.\nبه‌لاَم پێناچێت به‌هرۆز بتوانێت ئاماده‌ی بینیی فیلمه‌كه‌ی بێت، هۆكاری ڕه‌تكردنه‌وه‌ی پێدانی ڤیزا به‌و په‌نابه‌ره كورده كه له بنه‌چه‌دا خه‌ڵكی پارێزگای ئیلامی ڕۆژهه‌لاَتی كوردستانه، ئه‌وه‌یه پێشتر هه‌وڵی داوه به قاچاخ و به‌له‌م ڕوو له ئوسترالیا بكات، به‌لاَم له‌چوارچێوه‌ی ڕێوشوێنه تونده‌كانی ئه‌و ولاَته، له‌گه‌ڵ سه‌دان كۆچبه‌ری دیكه‌دا ده‌ستگیركراوه و ڕه‌وانه‌ی كه‌مپه‌كانی په‌نابه‌ران كراون، هیچ كات ڕێگه‌شیان پێنادرێت داوای مافی په‌نابه‌رێتی له ئوسترالیا بكه‌ن.\nله نامه‌یه‌كیشیدا داوا له لایه‌نه به‌رپرسه‌كانی حكومه‌تی به‌ریتانیا ده‌كات ڕێگه‌ی پێبدرێت نمایشی فیلمه‌كه‌ی له له‌نده‌ن ببینێت و ڤیزای ئه‌و ولاَته‌ی پێبدرێت، كه وه‌ك خۆی ده‌ڵێت ماوه‌ی زیاتر له چوار ساڵه له‌و دوورگه‌یه به‌ندكراوه به‌بێ هیچ تاوانێكی ئه‌نجامدابێت.


سه‌رۆک وه‌زیری ئیسرایل بنجامین نه‌تان یاهوو\nسه‌رۆک وه‌زیری ئیسڕایل بنجامین نه‌تان یاهوو حکومه‌ته نوێیه‌که‌ی پێک هاتوو له 22 وه‌زیرانی، پێشکه‌شی پاڕلمانی ئیسڕایلێ کرد.\nئیسڕایل حکومه‌تیکی نوێی دامه‌زراندوه، دوو ڕۆژ پیش ئه‌وه‌ی سه‌رۆکی ئه‌مه‌ریکا براک ئۆباما سه‌ردانی ئه‌و وڵاته بکات. ڕابرت بێرگر له ئورشه‌لیمه‌وه بو ده‌نگی ئه‌مه‌ریکا ئه‌م راپۆرته‌ی ئاماده کردوه.\nڕێکه‌وتنێکی هاوبه‌ندی ڕۆژی هه‌ینی مۆرکرا که پارتی لیکوودی به‌ڕێز نه‌تان یاهو له گه‌ل پارتی عیلمانی یه‌ش ئه‌تید دا هاوبه‌ندی ده‌کات، که پارتێکی پارێزکاری توندی ولاتی ئیسرایل، و پارتێکی بچووکی میانه‌ڕۆتێیدا به‌شدارن.\nناکۆکی سه‌باره‌ت به جیاوازی هاوبه‌ندی سه‌باره‌ت به پۆسته‌کانی کابینه بو ماوه‌ی چه‌ند حه‌وتوان ریکه‌وتنه‌که‌ی وه‌دوا دا.\nحکومه‌ته نوییه‌که رووبه‌ڕووی کۆمه‌ڵێک مه‌سه‌له‌ی نیونه‌ته‌وه‌یی ده‌بێت ، له نیویان دا کێشه‌ی سه‌باره‌ت به پروگرامی ناوکی و پڕۆسه‌ی ڕاوه‌ستاوی ئاشتی له گه‌ل فه‌له‌ستینیکانه.\nبه‌ڕێز نه‌تان یاهوو هێڵه گشتی یه‌کانی ڕێبازی حکومه‌تی به مه‌سه‌له‌ی ئاسایش ده‌ست پێکرد.\nئه‌و رایگه‌یاند، "ئێمه هه‌ڕه‌شه‌ی گه‌وره‌مان له پێشن."\nهه‌روه‌ها سه‌باره‌ت به پڕۆگرامی ناوکی ئه‌و هوشداری دا که ئێران به خێرایی به‌ره‌و چه‌که ناوکیه‌کان ده‌چێته پێش، مه‌سه‌له‌یه‌ک ئیران حاشای لێده‌کات و کوتی چه‌که کیمیایی یه‌کانی سوریا و چه‌که پیشکه‌وتووه‌کان بۆیان هه‌یه بکه‌ونه ده‌ستی تێرۆریستان.\nبه‌ریز نه‌تان یاهو سۆزی دا که کاری سه‌ره‌کی حکومه‌ت، له پێشدا، پاریزگاری له ولاتی ئیسرایل و ولاتیانێتی.\nله هه‌مان کات دا، ئه‌و کوتی ئیسڕایل ده‌ستی ئاشتی بو لای فه‌له‌ستینی یه‌کان درێژده‌کات. ئه‌و به جیدی داوای له فه‌له‌ستینی یه‌کان کرد بگه‌ڕێنه‌وه بۆ وتووێژه‌کانی ئاشتی، دوای چوار ساڵان که سه‌باره‌ت به به‌رفره‌وان کردنی خانووبه‌ران بۆ جوله‌که‌کان ڕاوه‌ستاوه.\nسه‌رۆک وه‌زیر کوتی کات بۆ سازانیکی میژوویی گه‌یشتوه که بو هه‌میشه کۆتایی به کێشه‌که بهێنرێت.\nئه‌و کوتی ئه‌و مه‌سه‌لانه ده‌بێت هه‌ره باسی سه‌ره‌کی بن کاتێک به‌ڕێز ئوباما ڕۆژی چوارشه‌مه ده‌گاته ئیسرایلێ.\nبه‌ڕێز نه‌تان یاهوو سه‌ردانی سه‌رۆک ئۆباما وه‌ک هه‌لێک ناوزه‌د کرد که له نزیکه‌وه سپاسی پشتیوانی به هێزی ئه‌مه‌ریکا بو ئاسایشی ئیسرایلێ بکات.\nله ماوه‌ی سه‌ردانی چوار ڕۆژه‌ی سه‌رۆک ئۆباما بۆ هه‌ریمه‌که، سه‌ردانی که‌ناری ڕۆژئاوا ده‌کات بۆ ئه‌وه‌ی له گه‌ڵ ڕێبه‌ری فه‌له‌ستینی مه‌حمود عه‌باس وتووێژێ بکات و بو ئوردونیش ده‌چێت و چاوی به شا عه‌بدوڵا ده‌که‌وێت.\nله وتووێژێکی ته‌له‌ڤزیونی ئیسرایل، به‌ڕێز ئۆباما کوتی ئه‌و به جیدی داوا له سه‌رۆک وه‌زیر نه‌تان یاهوو ده‌کات که ئه‌م ڕێبه‌ره میانه‌ڕه‌وانه به‌هێز بکات و بۆ چاره‌سه‌ری دوو ولاتان هه‌وڵ بدات.


سەرۆکی حکومەت بڕیارێکی گرنگ دەردەکات | دەزگاى زارى کرمانجى\nسەرۆکی حکومەت بڕیارێکی گرنگ دەردەکات\nمەسرور بارزانی سەرۆکی حکومەتی ھەرێمی کوردستان بڕیارێکی نوێی لەبارەی خەرجی گشتییەکان دەرکرد و لەمەودا ھیچ وەزارەتێک ناتوانێت بێ گەڕانەوە بۆ وەزارەتی دارایی داھاتەکانی خۆیان بەکار بھێنن.\nمەسرور بارزانی سەرۆک وەزیرانی ھەرێمی کوردستان بریاریدا لەمەودوا دەسەڵاتی گشت خەرجییەکانی مووچە، نەسریەی گشتیی فەرمانگەکان، ئیشکگری، کرێی مانگانە، پێشینەکان، خواردن و پاککردنەوە، چاپکردن، ھێلی ئینتەرنێت، کڕینی درەمان، گشت خەرجییەکانی حکومەت، دەگەڕێتەوە بۆ وەزارەتی دارایی حکومەتی ھەرێمی کوردستان و ھیچ وەزیرێک دەسەڵاتی سەرفکردنی نییە بەبێ گەڕانەوە بۆ وەزیری دارایی.\nبەپێی بریارەکەی مەسرور بارزانی ئەو وەزارەتانەی کە داھاتی خۆشیان ھەیە، لەمەودوا ناتوانن داھاتەکەیان وەکو پێشووتر بەکاربھێنن بەبێ گەڕانەوە بۆ وەزارەتی دارایی و ھیچ وەزارەتێکیش بۆی نییە داوای رێژەی لە (١٠% بۆ ١٥%) لە داھاتەکانی خۆی لە وەزارەتی دارایی بکات، بەمەبەستی بەکارھێنانەوە.


هەینی, 29 حوزەیران 2018\n"نازم دەباغ" نوێنەری حکوومەتی هەرێمی کوردستان لە تاران له‌گه‌ڵ "راجح سابر عه‌بود الموسه‌وی" باڵیۆزی وڵاتی عێراقی فیدراڵ لە ئێران کۆبۆوه.\n"نازم عومەر دەباغ" نوێنەری حکوومەتی ھەرێمی کوردستان لە تاران رۆژی چوارشەممە 27/06/2018 بە مەبەستی هاوکاریی و ئاگاداریی لە یەکتری سەردانی باڵیۆزخانەی عراق لە شاری تارانی پێته‌ختی ئێرانی کرد و له لایه‌ن "راجح سابر عه‌بود المووسه‌وی" باڵیۆزی عێراق لە وڵاتی ئێران پێشوازیی لێکرا.\nله‌م کۆۆبوونه‌وه‌یه‌دا دوو له‌یه‌ن گفتوگۆیەکی تێر و تەسەلیان کرد و باڵیۆزی عێراق بەڵێنیدا وەکوو هەمیشە بەردەوام دەبین لە\nشەممە, 02 حوزەیران 2018\nنازم ده‌باغ نوێنه‌رى حکوومه‌تى هه‌رێمى کوردستان به‌شداریی لە پرسه‌ی عادل موراد کرد\n"نازم ده‌باغ" نوێنه‌رى حکوومه‌تى هه‌رێمى کوردستان له شاری تاران به‌شداریی لە پرسەی خوالێخۆشبوو "عادل مراد" له مزگه‌وتی حوسه‌ینییه‌ی کورده فه‌یلییه‌کان له شاری تاران کرد.\n"نازم عومه‌ر ده‌باغ" نوێنه‌رى حکوومه‌تى هه‌رێمى کوردستان له شاری تاران، هاورێ لەگەڵ کارمەندانی نوێنەرایەتی حکوومه‌تى هه‌رێمى کوردستان له وڵاتی ئێران رۆژی هه‌ینی ٢/٦/۲٠۱۸ به‌شداریی لە پرسەی خوالێخۆشبوو "عادل مراد" ئه‌ندامی کۆمیته‌ی ناوه‌ندیی یه‌کێتی نیشتمانی کوردستان له مزگه‌وتی حوسه‌ینییه‌ی کورده فه‌یلییه‌کان له ناوچه‌ی ده‌وڵه‌ت ئابادی شاری تاران کرد.\nله‌م ڕێوره‌سمه‌دا چه‌ندین که‌سایه‌تی سیاسی و فه‌رهه‌نگی، له‌وانه: "ئه‌حمه‌د ناسری گوهه‌ری" نوێنه‌ری پێشووی ئیلام له په‌ڕڵه‌مانی ئێران، "عه‌دنان جه‌واد فه‌یلی"، "مسته‌فا به‌یگی" به‌رپرسی ڕێکخه‌ریی کۆمه‌ڵه‌ی ئیلامیی‌کانی ناوه‌ند و ئه‌ندامی کورده فه‌یلییه‌کانی تاران، مه‌لا "به‌ها فه‌یلی" و حاجی "موراد ئه‌نساری" (فارس فه‌یلی) سه‌باره‌ت به که‌سایه‌تی خوالێخۆشبوو "عادل مراد" و هه‌روه‌ها رۆڵی کورده فه‌یلییه‌کان له بزووتنه‌وه‌ی رزگاریخوازی کوردستان هاتنه ئاخاوتن.\nسێ شەممە, 22 ئایار 2018\nنازم ده‌باغ له‌گه‌ڵ بەڕێوەبەر و راوێژکاری بەشی بازرگانی باڵیۆزخانەی بێلجیکا لە تاران دیداریی کرد\n"نازم ده‌باغ" نوێنه‌رى حکوومه‌تى هه‌رێمى کوردستان له شاری تاران، له‌گه‌ڵ خاتوو "نوشین ره‌هگوز‌ه‌ر" بەڕێوەبەر و راوێژکاری بەشی بازرگانی باڵیۆزخانەی بێلجیکا لە تاران کۆبۆوه.\nخاتوو "نوشین ره‌هگوز‌ه‌ر" بەڕێوەبەر و راوێژکاری بەشی بازرگانی باڵیۆزخانەی بێلجیکا لە تاران رۆژی سێشەممە 22/05/2018 سەردانی نوێنەرایەتی حکوومەتی هەرێمی کوردستان له تارانی کرد و لە لایەن "نازم عومەر ده‌باغ" نوێنەری حکوومه‌تى هه‌رێمى کوردستان له تاران پێشوازی لێکرا.\nبەڕێوەبەر و راوێژکاری بەشی بازرگانی باڵیۆزخانەی بێلجیکا لە تاران، دەستخۆشی پێشوازی و میواندارییەکەی کرد و پرسیاریی دەربارەی پەیوەندیی بازرگانی، سەردانی شاند، کار و چالاکی، سەرمایەگوزاری و وەبەرهێنان له نێوان وڵاتی بێلجیکا و حکوومەتی هەرێمی کوردستانی کرد.\nله درێژه‌ی دیداره‌که‌دا نوێنەری حکوومه‌تى هه‌رێمى کوردستان له تاران پێشوازیی کرد لە هەنگاوەکانی خاتوو "نوشین ره‌هگوز‌ه‌ر" بۆ پەیوەندیی زیاتری بازرگانی و هاتنی سەرمایەگوزار و کۆمپانیای بیانی بۆ ئاوەدانکردنەوە و وەبەرهێنان و کاری پرۆژەکان له هه‌رێمى کوردستان.\nله به‌شێکی دیکه‌ی ئه‌م کۆبوونه‌وه‌یه‌دا "نازم ده‌باغ" بە وردی ڕوونیکردەوە کە باری ئەمنی و ئاسایشی کوردستان، زۆر زۆر لەبار و گونجاوە بۆ کۆمپانیا بیانییەکان و گوتی: هەروەها جیگای خۆشحالی ئێمەیە بتوانین پەیوەندیی شاندەکانی سەرمایەگوزاری و بازرگانی زیاتر بەرقەرار بێت و بازاری هەرێمی کوردستان جێگای ئیش کردنی زۆرە بۆ کۆمپانیا بیانی.\nهەینی, 18 ئایار 2018\nنازم ده‌باغ له‌گه‌ڵ راوێژکاری باڵیۆزخانەی میرنشینی کوێت لە تاران کۆبۆوه\n"نازم ده‌باغ" نوێنه‌رى حکوومه‌تى هه‌رێمى کوردستان له شاری تاران، له‌گه‌ڵ "سه‌لاح عه‌بدوالخالق ئه‌لبه‌نای" راوێژکاری باڵیۆزخانەی میرنشینی کوێت لە تاران دیداریی کرد.\n"نازم عومەر ده‌باغ" نوێنەری حکوومه‌تى هه‌رێمى کوردستان له تاران کاتژمێر یەک و نیوی دوای نیوەڕۆی ئەمرۆ شەمە ١٩/٥/٢٠١٨پێشوازی کرد لە "سه‌لاح عه‌بدوالخالق ئه‌لبه‌نای" راوێژکاری باڵیۆزخانەی میرنشینی کوێت لە تاران.\nلەدانیشتنەکەدا دوو لایه‌ن سه‌باره‌ت به پرۆسەی دەنگدانی پەرلەمانی عێراق و هەروەها ئەگەرەکانی دروستکردنی حکوومەت و چۆنییەتی بەشداری کردنی کورد لە پرۆسەی دروستکردنی حکومەت ئاخاوتنیان کرا.\n"نازم ده‌باغ" راوبۆچوونی حکوومه‌تى هه‌رێمى کوردستان سەبارەت بە چونی کورد بۆ به‌غداد و بەشداریکردن لە حکوومەتی داهاتوی عێراق بۆ راوێژکاری باڵیۆزخانەی میرنشینی کوێت لە تاران خستەڕوو.\n"سه‌لاح عه‌بدوالخالق ئه‌لبه‌نای" هیوای خواست کە رۆڵی کورد کاریگەر بێت لە حکوومەتی داهاتووی عێراق و باسی لەوەکرد کە میرنشینی کوێت بە هەندەوە سەیری هەرێمی کوردستان دەکات هەر بۆیە لە پێشەنگی وڵاتان بوو بۆ کردنەوەی قونسوڵگەری لە هەولێر.\nسێ شەممە, 08 ئایار 2018\n"نازم دەبا‌غ" لە جەژنی میللی وڵاتی پۆڵۆنیا له تاران بەشداریی کرد\n"نازم عومەر دەبا‌غ" نوێنەری حکوومەتی هەرێمی كوردستان لە تاران، لە جەژنی میللی وڵاتی پۆڵۆنیا له باڵیۆزخانەی ئه‌م وڵاته لە شاری تاران بەشداریی کرد.\nباڵیۆزخانەی وڵاتی پۆڵۆنیا لە تاران بە بۆنەی جەژنی میللی وڵاتەکەی رۆژی دووشەمە رێکەوتی ٧-٥-٢٠١٨ ئاهەنگێکیان گێڕا. هەر بۆ ئەم مەبەستە "یارۆسلاڤ مارسین دۆمانسکی" باڵیۆزی پۆڵۆنیا لە تاران بانگهێشتی "نازم عومەر ده‌باغ" نوێنەری حکوومەتی هەرێمی کوردستان لە تاران کرد بۆ بەشداربوون لەو بۆنیەدا کە بەشێک لە گەورە بەرپرسانی ئێرانی و باڵیۆزی وڵاتانی جیهان تیایدا ئامادەبوون و هەروەها نوێنەرایەتی حکوومەتی هەرێمی کوردستان لە وڵاتی ئێران لەو بۆنه‌یەدا بەشداربوو.\nپەڕەى 9 لەکۆى 36 پەڕەدا


ئوستڕاڵیا سنووری نێوان دوو ویلایەت بەهۆی کۆرۆناوە دادەخات – Rojapp\nHome/هەواڵنێرەکان/ئوستڕاڵیا سنووری نێوان دوو ویلایەت بەهۆی کۆرۆناوە دادەخات\nئوستڕاڵیا سنووری نێوان دوو ویلایەت بەهۆی کۆرۆناوە دادەخات\nدوای تێپەڕبوونی 100 ساڵ بەسەر پەتای ئەنفلۆنزای ئیسپانیدا کە بووە هۆی داخستنی سنووری نێوان ئەو دوو ویلایەتەی ئوستڕاڵیا، جارێکی دیکە بەهۆی ڤایرۆسی کۆرۆناوە سنووری نێوان هەردوو ویلایەتی ڤیکتۆریا و ساوث وێڵز داخرا. ئەو دوو ویلایەتەش زۆرترین دانیشتوانیان هەیە لە وڵاتەکەدا.\nلەم چەند ڕۆژەی ڕابردوودا لە شاری مێڵبوڕنی پایتەختی ویلایەتی ڤیکتۆریا ژمارەی توشبووان بە ڤایرۆسی کۆرۆنا زیادیکرد و ئەوەش کاربەدەستانی ناچارکرد ڕێوشوێنی توند بگرنەبەر بۆ ڕێگریکردن لە بڵاوبوونەوەی زیاتری ڤایرۆسەکە.\nشەوی یەکشەممە 127 حاڵەتی نوێی توشبوون بە ڤایرۆسی کۆرۆنا لە ویلایەتی ڤیکتۆریا تۆمارکران، ئەمەش لە سەرەتای سەرهەڵدانی ڤایرۆسەکەوە لە ئوستڕاڵیا زۆرترین حاڵەتی توشبوونە لە یەک ڕۆژدا. هەروەها حاڵەتێکی گیان لەدەستدانیش تۆمارکرا کە زیاتر لە دوو هەفتە دەبێت هیچ حاڵەتێکی گیان لەدەستدان بەهۆی ڤایرۆسەکەوە تۆمارنەکراوە، بەمەش کۆی ژمارەی گیان لەدەستدانەکان لەو وڵاتەدا گەیشتە 105 کەس.\nسەرۆک وەزیری ویلایەتی ڤیکتۆریا دانیێڵ ئاندروز بە ڕۆژنامەنووسانی وت ” ڕۆژی سێشەممە سنوورەکە دادەخرێت و ئەمە لەم کاتەدا گونجاوترین ڕێوشوێنە بە لەبەرچاوگرتنی ئەو کێشانەی ڕووبەڕوومان بوونەتەوە لە کۆنتڕۆڵکردنی ڤایرۆسەکەدا.”\nلەلایەکی دیکەوە سەرۆک وەزیری ویلایەتی ساوث وێڵز گلادیس بێریگلیان وتی کاتێک دیارینەکراوە بۆ کردنەوەی سنوورەکە کە سوپا پاسەوانیی دەکات تاوەکو پەڕانەوەی نایاسایی لە سنوورەکەدا ڕوونەدات.\nPrevious Muzeya Louvre ya Parîsê Jinûve Vedibe\nNext ئەمڕۆ لە مێژوودا\nA look at the best news photos from around the world. Source link


چاڤی خۆی بۆ راهێنه‌رایه‌تی بارسێلۆنا ئاماده ده‌كات\nچاڤی ئه‌ستێره‌ی پێشووی یانه‌ی بارسێلۆنا كه ئێستا راهێنه‌ری یانه‌ی سه‌دی قه‌ته‌ڕییه، ئاشكرای كرد كه ئێستا خۆی بۆ وه‌رگرتنی سوكانی بلۆگرانا ئاماده ده‌كات.\nچاڤی یه‌ك له خۆشه‌ویستترین ئه‌ستێره‌كانی پێشووی یانه‌ی بارسێلۆنایه و هانده‌رانی ئه‌م یانه‌یه‌ش چاویان له‌وه‌یه به‌م زووانه شوێنی كیكی سێتیێن بگرێـته‌وه، ئه‌ویش له كاتێكدایه دوای چه‌ند ساڵ بارسێلۆنا كه‌وتۆته دوای ریال مه‌دریده‌وه و چاوی له دۆڕانی ئه‌و یانه‌یه تاكو جامی پاڵه‌وانێتی به‌رز بكاته‌وه، به‌وپێیه‌ی بارسا ئه‌گه‌ر هه‌ر شه‌ش یارییه‌كه‌ی ئه‌م وه‌رزه‌ی لالیگا بباته‌وه هێشتا ناتوانێت ببێته پاڵه‌وان ئه‌گه‌ر بێت و ریال مه‌درید یارییه‌ك نه‌دۆڕێنێت.\nچاڤی هێرناندێز له نوێترین دیمانه‌یدا ده‌ڵێت: ته‌نیا كاتێك ده‌بم به راهێنه‌ری یانه‌ی بارسێلۆنا كه ده‌سه‌ڵاتی هه‌موو بڕیاره‌كانم هه‌بێت.\nماوه‌یه‌ك له‌مه‌وبه‌ریش ده‌نگۆی گه‌ڕانه‌وه‌ی چاڤی بۆ كامپ نو له ئارادا بوو، دوای ده‌ركردنی ڤالڤێردی ئه‌م پروپاگه‌نده‌یه گه‌یشته لوتكه، كه‌چی له كۆتاییدا كیكی سێتیێن راهێنه‌رایه‌تی بارسێڵۆنای وه‌رگرت، بارسێلۆنا له‌گه‌ڵ كیكی نه‌یتوانیوه ئاستێكی باش پێشكه‌ش بكات، هه‌ر بۆیه ده‌نگۆی گه‌ڕانه‌وه‌ی چاڤی زیاتر بووه.\nچاڤی له لێدوانێكی بۆ رۆژنامه‌ی سپۆرتی كه‌ته‌لۆنی ده‌ڵێت: گه‌وره‌ترین هیوام ئه‌وه‌یه كه ببم به راهێنه‌ری بارسێلۆنا و ئه‌م یانه‌یه بۆ رۆژانی پڕ له شانازی بگه‌ڕێنمه‌و، ئه‌گه‌ر بگه‌ڕێمه‌وه سه‌رله‌نوێ ده‌بێت ئه‌و یانه‌یه له سفره‌وه بنیاتن بنێمه‌وه.\nچاڤی گوتیشی: من ته‌نیا به‌دوای سه‌ركه‌وتنی خۆمدا نیم، به‌ڵكوو پێویسته ئه‌م یاریزانانه‌ی ئێستای بارسێلۆنا رێگه‌ی سه‌ركه‌وتن بگرنه‌به‌ر، من و هاوكارانم ماوه‌یه‌كی زۆره خه‌ریكی خۆئاماده‌كردنین بۆ ئه‌وه‌ی بۆ بارسێلۆنا بگه‌ڕێینه‌وه و له‌وباره‌وه زۆریش دڵخۆشم. من پێشووتریش باسی ئه‌وه‌م كردووه كه ئه‌گه‌ر بڕیاره له بارسێلۆنا بم، پێویسته بڕیاره‌كانی تایبه‌ت به تۆپی پێ به‌ده‌ست منه‌وه بێت. چاڤی ده‌شڵێت: هه‌ڵبه‌ت ئه‌وه روون و ئاشكرایه كه دوای هه‌ڵبژاردنه‌كانی یانه، گۆڕه‌پان بۆ گۆڕانكاری ئاماده ده‌بێت و منیش هیچ ئه‌گه‌رێك ره‌ت ناكه‌مه‌وه، ئێمه پێشووتر قسه‌مان كردووه، منیش باسی ئه‌وه‌م له‌گه‌ڵدا كردوونه كه چۆن ئه‌م پۆسته وه‌رده‌گرم، به‌ڵام كاتێكی باش بۆ وه‌رگرتنی پۆستی راهێنه‌رایه‌تی بارسێلۆنا نه‌بوو.


سەلاح بەدرەدین September 21, 2021 وتار و بیروڕا\nئەو پەرۆشییە چاوەڕواننەكراوە بۆ ئەنجامدانی هەڵبژاردن لەسەر ئاستی عێراقدا، هاوشانە لەگەڵ چالاكیی دیپلۆماسیی بەرچاوی سەركردایەتیی هەرێمی لەسەر ئاستی نێودەوڵەتی، سەردانەكەی ڕێزدار نێچیرڤان بارزانی سەرۆكی هەرێمی كوردستان بۆ بەریتانیا و ئەو پێشوازی لێ كردنە گەرمە، پێشتریش سەردانی سەرۆكی فەرەنسا بۆ هەولێر، دیسان سەردانی پاپای ڤاتیكان و جووڵەكانی دیكە، ئەمانە هەموویان بەڵگەی پیشاندانی وێنەیەكی ڕوون و ئەرێنیی ڕۆڵی گەل و حكومەت و سەرۆكایەتیی هەرێمی كوردستانن لەسەر ئاستی عێراقی و هەرێمی و نێودەوڵەتیدا.\nپرۆسەی سەربەخۆیی كورد لەوەتەی سەدەی نۆزدەیەمەوە وەك دیاردەیەك، هەمیشە بەشێكی گرنگی كێشە و دۆزی كورد بووە، گەلی كوردستان لە ئەیلوولی 2017 بە زۆرینەی دەنگ بڕیاری ئەنجامدانی ڕیفراندۆمی دا، بەڵام هەلومەرجی بابەتییانەی ناوخۆ و دەرەوە و تەنانەت ئیرادەی نێودەوڵەتییش لەبار نەبوو بۆ بەدیهێنانی ئەو خواست و ئاواتە ڕەوایەی گەلی كوردستان لەسەر ئەرزی واقیع، پرۆسەی ڕیفراندۆم تاقیكردنەوەیەكی ڕاستەقینە بوو بۆ سەركردایەتیی كوردستان، وەك واقیعێك و خۆگونجاندن بوو لەگەڵ دیاردەی دژەبەرەی نێوان ئیرادەی گەلی كوردستان لە لایەك، هەروەها هەلومەرجی بابەتییانەی زاڵ لەلایەكی دیكەوە، بە درێژایی مێژووی كوردیش هەڵەی زۆر كوشندە لەلایەن هەندێ لە سەركردایەتییەكانی بزاڤی ڕزگاریخوازی نەتەوەیی كوردستان ڕووی داوە، چونكە دەستەوەسان بوون لەهەمبەر دەركردنی بڕیاری گونجاو لە قۆناغە جیاجیاكاندا، كاتێك دژەبەرە و ناكۆكی لەنێوان ئیرادەی گەل لە ناوخۆ و نێوان بەرژەوەندییەكانی دەرەكی سەری هەڵداوە.\nبۆیە دەبینین كە سەركردایەتیی هەڵبژێردراوی كوردستانی یەكسەر دوای ڕیفراندۆم دەركی بە بارودۆخەكە كرد و لەجیاتی گرژی و دوای خوێندنەوەیەكی دروستی گشت هەلومەرجەكان، بە هەموو عەقڵانییەتێكەوە پەنای بردە بەر هەڵوێستی واقیعییانەی سیاسی، لەبەر ئەوە ڕێگەی لێكگەیشتنی لەگەڵ ناوەندی فیدڕاڵی هەڵبژارد، ئەمەش بۆ پاراستنی بەرژەوەندییەكانی گەلی كوردستان، هەروەها پارێزگاریكردن لەو دەستكەوتانەی بە قوربانیی ئەو میللەتە و ڕێبازی پیرۆزی مستەفا بارزانی بەدەست هاتوون.\nسەركردایەتیی كوردستانی لە عێراق دەرك بەوە دەكات كە بەرژەوەندییەكانی ئاشتی و ڕێككەوتنەكان و سازانی دەستووری سەبارەت بە كێشەی كوردستان لە ئۆتۆنۆمییەوە تا دەگاتە ئەو فیدڕاڵییە پێشكەوتووەی ئێستا، هەموویان سەرەنجامی چارەسەری نیشتمانیین بۆ كێشەی كوردستانی عێراق، بناغەیەكە كە دەتوانرێت هەموو بوارەكانی هەنووكەیی و ئایندەی لەسەر هەڵبچنرێت، ئەمەش لە ڕوانگەی ئەوەی كە بەرژەوەندیی كوردستان لە پێكەوەژیان و تەواوكاریدایە لەگەڵ بەرژەوەندییەكانی عێراق وەك دەوڵەتێكی فیدڕاڵ، هیچ ناكۆكییەكیش لەوەدا نییە مادام دەستوور حەكەم بێت، هەروەها ڕێز لە تایبەتمەندیی نەتەوەیی و نیشتمانیی كوردستان بگیرێت.\nدەتوانین قۆناغی دوای پرۆسەی ڕیفراندۆمی مافی چارەنووس بە قۆناغی گەڕانەوەی كوردستانی بۆ بەغدا و هەموو عێراق ناو بنێین، هەروەها بەشداریی كردارەكی نەك تەنیا بە بڕیاری كوردستانی، بەڵكو بە بڕیاری نیشتمانیی عێراق، لەسەر هەموو ئاستێكی یاسادانان و جێبەجێكردن و بڕیارە سیاددییەكان لە دەوڵەتێكی خاوەن سیستەمی فیدڕاڵدا، كە تا ئێستای لەگەڵدا بێت، بە هەلومەرجی بەهێزكردنی پرۆسەی سیاسیی دیموكراسیدا گوزەر دەكات.\nمەرجی بنەڕەتیی فراوانكردنی بەشداریی كوردستان لە دیاریكردنی چارەنووسی عێراق، بریتییە لە یەكێتیی هەڵوێستی سیاسیی كوردستانی لە بەرنامەی هەڵبژاردندا، هەروەها هەماهەنگیی نێوان لیستە كاندیدكراوەكان و پشتبەستن بە لێهاتوویی لە هەڵبژاردندا، هاوكات خستنەڕووی كێشە نەتەوەیی و نیشتمانییەكان كە بۆ هاووڵاتیانی هەرێم و هەموو عێراق گرنگن، لەوەش گرنگتر هەڵبژاردنی دروستی بەهێز و لایەنە عێراقییەكان لە چوارچێوەی هاوپەیمانیدا، لەپێناو پێشكەوتنی عێراق و چەسپاندنی فیدڕاڵی و پەرەپێدانی، هەروەها گەڕاندنەوەی ناوچە كێشە لەسەرەكان بۆ سەر هەرێم، چارەسەركردنی كێشەی كەركووك بەپێی بەندەكانی دەستوور، دیسان بۆ چەسپاندنی دیموكراسی و بەتینكردنی ڕۆڵی ئیقلیمیی عێراق و نەهێشتنی قەڵەمڕەوەیی ئێران، ڕێگرتن لە سەركێشی میلیشیا تایفەگەرییەكان، لەپێناو گەیشتن بە عێراقێكی فیدڕاڵیی ئازاد و دیموكراسی و سەربەخۆ.\nكارلێكی گەلی كوردستان و خۆگونجاندن لەگەڵ پەرەسەندنە ئیقلیمی و عێراقییەكان، هەروەها هاریكاریی پتەو لەگەڵ ناوەنددا، دەبنە پاڵپشتییەك بۆ چەسپاندنی چارەسەرێكی نیشتمانیی دیموكراسیی كێشەی كورد لە بەشەكانی دیكەدا، ئەم ئەزموونەش دەبێتە نموونەیەك كە لە ناوچەی ڕۆژهەڵاتی ناوەڕاست چاوی لێ دەكرێت بۆ چارەسەركردنی كێشە نەتەوەییەكان لە وڵاتانی فرە نەتەوەدا.


ئومێدهەڵچنین لەسەر سەدر کوشندەیە!\n2018-05-22 [02:33 AM]\nپێویست بە قسەکردن لەسەر ئاستی مەزهەبچێتیی شیعەگەرای سەدر ناکات، وەک هەموو دەزانن ئەو پیاوە شیعەگەرایی خۆی نەشاردووەتەوە و بە هیچ جۆرێکیش ئومێدی ئەوە لەو پیاوە ناکرێت، نەختێک عێراق بەرەو مەدەنییەت ببات، بەپێچەوانەوە رەگی مەزهەبی و ئاینداری لە وڵاتدا زیاتر دەکات. دەکرێ لەوەدا نەختێک لە مالیکی و عەبادی جیاوازتر بێت، لەوەی خۆی ئاشکرا کردووە تەواو مەزهەبییە و باسی دەوڵەتی دیموکراسی و مەدەنیش ناکات، لەوەشدا لەوان جیاوازە کە حەز ناکات بەو جلە مەزهەبییەوە لەسەر تەختی سەرۆکوەزیرانێتی عێراق دابنیشێت، واتە دەیانجاریش بتوانێت، ئەو خۆی لەوە بە گەورەتر دەبینێت، لە جێگەکەی عەبادی ببێت بە سەرۆکوەزیران، بەڵکوو هێزی خۆی لە مەرجەعێتی و مەزهەبچێتیدا دەبینێتەوە، نەک کورسیی سەرۆکایەتی، ئەو پێیوایە فەرمانبەرێک بکاتە سەرۆکوەزیران، نەک خۆی ببێتە ئەو فەرمانبەرە، ئەو پیاوەی بە فلتەری سەدریشدا دەڕوات بۆ سەر ئەو تەختە، نابێ بە موو لە روئیای سەدر لابدات، ئەگینا بە یەک فیکە لەسەر تەختی سەرۆکایەتیی حکوومەتەوە، دەخرێتە سەر تەختی ماڵەوە!\nدوای ئەوەی ئەنجامەکانی هەڵبژاردن، لە بەرژەوەندی سەدر کەوتنەوە، عەبادی و مالیکی جۆرێک سڕبوون، سڕبوون، کوردیش خەریکی هەڵچنینی ئومێدە بە سەدر، تەنیا لەبەر ئەوەی نەیاری عەبادی و مالیکی بووە و پێشتریش ئەو پۆستی سەرۆکایەتیی حکوومەتی لانەبووە، ئەوەی من تێیگەیشتووم، ئومێدهەڵچنینی کورد بە سەدر، تەنیا کاردانەوەیە لە دژی عەبادی و مالیکی، ئەگینا سەدر پڕۆژەیەکی تەندروست و باشی بۆ کورد نەخستووەتەڕوو تا کورد بەمجۆرە دڵخۆشبن بەو پیاوە، رەنگە لە قۆناغی سەرەتای پێکهێنانی کابینە لە لایەن سائیروونەوە، سەدرییەکان نەختێک بۆ کورد باش بن، بەڵام ئەوە لە عەقڵێتی شۆڤێنیزمی عەرەبی عێراقی دژ بە کورد ناگۆڕێت، مەگەر گرووپەکەی سەدر بەشدار نەبوون لە هێرشکردنە سەر کورد لە ئۆکتۆبەردا؟ مەبەستم سەرایا سەلامی ناو حەشدە و هاوشێوەی هەموو گرووپەکانی دیکە، ئەوانیش هێرشیانکردە سەر کورد و پێشمەرگەیان شەهیدکرد، بەداخەوە ئەمە راستییە و نابێ بیرمان بچێتەوە.\nسەرباری هەموو ئەو شتانە، هێشتا دەکرێ بڵێین قۆناغێکی دیکە لە عێراقدا سەریهەڵداوە، بەڵام ئەو باشەش نییە بۆ کورد تا بەمجۆرە دڵخۆشبین بە سەرکەوتنی سەدرییەکان، ئەوەی گرنگە کورد کارتەکانی خۆی، ئەگەرچی لاوازیشن، بە ئاسانی نەسووتێنێت، ئەویش رەنگە سەدر پێویستی بە کورد هەبێت بۆ دروستکردنی کابینە، بەڵام مەرجی زۆری کورد و عینادی لەگەڵ سەدر، پێموایە هیچ سوودی نابێت، چونکە سەرئەنجام ئەو پیاوە بەبێ کوردیش هەر دەتوانێت کابینە دروستبکات، کەوایە پێویستە کورد ئەو کارتە لە دەست نەدات بۆ دروستکردنی کابینە لەگەڵ هاوپەیمانی سائیروون کە سەدر سەرۆکایەتی دەکات، ئەگینا سەرئەنجام ئەو هەر دروستی دەکات و رەنگە ببێتە دژی کوردیش، وەکچۆن کاتی خۆی هەدەپە دەیتوانی کابینە لەگەڵ ئەردۆغاندا دروستبکات، بەڵام عینادی کرد و سەرئەنجام هەڵبژاردن ئەنجامدرایەوە و ئەردۆغانیش زیاتر لە کورد بە رقداچوو، مەبەست لەوەیە، ئەگەرچی سەدر ئەو فریشتە و فریادڕەسە نییە کە ئێستا هەندێک کەس باسی لێوە دەکەن، بەڵام کورد دەبێ لە ئێستاوە خۆی لەگەڵیدا بگونجێتێت، مادام چار نییە و ئێمە دەچینەوە بەغدا، لە قۆناغی ئێستادا خۆگونجاندن باشترە تا کێشە، بەدەستهێنانی مافیش، دەکرێ ئێستا لە رێگەی دیالۆگەوە بێت، نەک ناکۆکی، چونکە واقیعیی ئێستای عێراق، تەواو ئاڵۆزە و هێزەکان لەبری دیالۆگ، پەنا بۆ رەتکردنەوە دەبەن، ئەمەش کارەساتی ئێستای عێراقییەکانە.\nسەرباری هەموو ئەوانەش، ئومێدهەڵچنین بەو پیاوە، واتە سەدر، رەنگە تەندروست نەبێت و سەرئەنجام خەڵکی دووچاری نائومێدی ببنەوە، بەوپێیەی ئەو پیاوەش، وەک ئەوانی دیکە ماددەی سەدوچل و کێشەی مووچە و بودجەی پێشمەرگە و کەرکووک و هەموو پرسەکانی دیکە لەگەڵ کورد چارەسەر ناکات، بەڵام دەکرێ سیاسەتی خۆگونجاندنی لەگەڵدا پەیڕەوبکرێت، بەو مەرجەی کورد یەکگرتووبێت لە بەغدا، رەنگە هەندێک شت بەدەست بهێنێت، هەر هیچ نەبێت لەڕووی ئابوورییەوە ژیانی خەڵک باشتر ببێت، ئەمەش بۆ ئێستای خەڵکیی کوردستان زۆر پێویستە، بەڵام ناکرێت وێنای سەدر وەک فریشتە و فریادڕەس نیشانی خەڵک بدرێت! ئەسڵەن دەبێ کورد بە تەواوی خۆی بۆ قۆناغی سەدر ئامادە بکات، ئەویش بە کۆمەڵێک پڕۆژەی سیاسی و یاسایی و ئابووری، کە ئەوەش بە یەکگرتوویی هێزە کوردییەکان دێتەدی، بەداخەوە ئەو یەکگرتووییەش زەحمەتە دروستبێت.\nئەم هەواڵە 3265جار خوێندراوەتەوە


ئێران‌و شیعەکان دەیانەوێ میرێکی نوێ بۆ ئێزیدییەکان دابنێن\nهەڵبژاردنی میر حازم تەحسین بەگ وەك میریی نوێی ئێزیدییەكان، مشتومڕ‌و ناڕەزایی لەناو بەشێك لەئێزیدییەكاندا دروستكردوە، ئێران‌و شیعەكان كار لەسەر دەنگە ناڕازییەكانی ناو ئێزیدییەكان دەكەن‌و خوازیارن كەسێك ببێت بەمیر كە سەر بەخۆیان‌و كار بۆ ئەجنداكانی ئەوان بكات.\nپاش شەش مانگ كێشمەكێش لەناو بنەماڵەی میرانی ئێزیدیدا، بەناوبژیوانی‌و پشتیوانی پارتی‌و ماڵی بارزانی، میر حازمی گوڕە گەورەی میر تەخسین بەگی میری كۆچكردوی ئێزیدییەكان، وەك میری نوێی ئێزیدییەكان هەڵبژێردرا.\nبەهەڵبژاردنی میر حازم، كێشەی میرایەتی ئێزیدیەكان بەیەكجاری كۆتاینەهات، هەر ئەو رۆژەی كە لەڕێورەسمێكدا میرایەتی حازم لەپەرستگای لالش راگەیەندرا، دەنگی ناڕەزایەتی لەلایەن بەشێك لەبنەماڵەی میرەوە بەرز بۆوەو ئەم هەڵبژاردنەیان بە"غەدرو ناهەق"ی بەرامبەر بەخۆیان ناوبرد، هەربۆیە زو ئەم ناكۆكی‌و دەنگە ناڕازیانە لەلایەن هێزە ركەبەرەكانی پارتییەوە قۆزرایەوە.\nهێشتا هەفتەیەك بەسەر هەڵبژاردنی میر حازمدا تێنەپەڕی بو، لەشەنگال كە بەدەست هێزەكانی حەشدی شەعبی‌و حكومەتی ناوەندی عێراقەوەیە، نایف داود سه‌لمان وه‌ك میری نوێی ئێزیدییەكان دیاریكرا، کە زۆر لەشیعەکانەوە نزیکەو بەمدواییە زیارەتی مەرقەدی ئیمام حسێنیشی کردوە.\nئێستا هەواڵی ئەوەش لەئارادایە كە ئێزیدییەكان بەنیازن لەئەڵمانیا كۆببنەوە بەمەبەستی ناڕەزایی دەربڕین بەرامبەر بەهەڵبژاردنی میر حازم‌و دەستنیشان كردنی میرێكی نوێ بۆ ئێزیدییەكان، ئەوانەی ئامادەكاریی بۆ ئەم كۆبونەوەیەش دەكەن، ئەو كەسانەن كە ئێزیدیی بەكورد نازانن‌و رابەرایەتی "رەوتی "عروبە" دەكەن لەناو ئێزیدییەكان.\nهەڵبژاردنی میر حازم، مایەی نیگەرانی نەک هەر بەشێك لەبنەماڵەی میر‌ی ئێزیدییەکانە، بەڵکو مایەی دڵگرانی هەمو ركەبەرەكانی پارتی‌و بنەماڵەی بارزانیشە، لەبەرئەوەی میر حازم پێشتر پەرلەمانتاری پارتی بوە لەپەرلەمانی كوردستان‌و لەهەمو روداوەکانیشدا، هەر لەدرێژكردنەوەی ماوەی سەرۆكایەتی مەسعود بارزانیەوە بگرە تا دەگات بەناڕەزایی دەربڕین بەرامبەر بەمانەوەی هێزەكانی پەكەكەو حەشد لەشنگال‌و پشتیوانی کردنی پرۆسەی ریفراندۆم، هەڵوێستەکانی هەمان هەڵوێستی پارتی‌و كۆپی هەڵوێستەكانی بارزانی بوە، تەنانەت جارێكیان ئەو رایگەیاند "بارزانی تاكە نوێنەری ئێزیدییەكانە"!\nلەكاتێكدا وەزیری دەرەوەی توركیا بەرەسمی پیرۆزبایی لەمیر حازم دەكات بەبۆنەی هەڵبژاردنیەوە وەک میری نوێی ئێزیدییەکان، ئێران‌و هێزە شیعییەكان لەبونی ئەو بەمیری ئێزیدییەكان بەقین‌و نیگەرانن.\nئێزیدییەکان بەحوكمی هەڵكەوتەی ستراتیژیی شوێنی نیشتەجێ بونیانەوە كە سنوری هەرێمی كوردستان‌و عێراق‌و سوریا‌و توركیا بەیەكەوە دەبەستێ، لەم كاتی شەڕ‌و ململانێیانەی ناوچەكەی گرتوەتەوە بایەخێكی گەورەو چارەنوسسازی هەیە بۆ ئێران‌و شیعەکان. بۆیە ئەوان لەحازم ناڕازین‌و كار بۆ دروستکردنی میرێكی نوێ دەكەن.\nمەسەلەی فرە میریی ئێزیدییەکان مەسەلەیەکی زۆر مەترسیدارە، یەکەم بۆ ئێزیدییەکان خۆیان‌و دوەمیش بۆ کورد، ئەم گەمەیەکە ئێران‌و هێزە شیعییەکان بەپلەی ئەکەم ئیشی لەسەر دەکەن، پێشتر ئەمان هەمان کاریان لەناو دروزەکانی لوبناندا کردوە، کە هاتون لەبەرامبەر شێخ نەعیم حەسەنی شێخی عەقڵی تایفەی دروزی نزیک لەجانبولاد، شێخێکی عەقڵیان راست کردوەتەوە کە نەسرەدین غەریبەو بەردەوام پشتیوانی لەحزبوڵای لوبنان‌و و رژێمی سوریاو ئێران دەکاو هەر كات بیانەوێ لەدژی جانبولاد بەکاریدەهێنن. هەربۆیە میر حازم (سەرباری تێبینیشیمان لەوەی کاندیندی پارتییە بۆ میرایەتی) لەهەمو ئەوانی تر باشترە بۆ كورد، ئەو میرانەی تر چاوەڕوانی ئەوەیان لێدەکرێ لەئێستاو ئایندەشدا کە بەردەوام وەک ئامڕازێک بەکاربهێنرێن‌و لەهەمو کێشەیەکی (نەک هەر پارتی) بەڵکو کورد لەگەڵ دەوڵەتی عێراق‌و حەشددا، پشتیوانی لەعێراق‌و هێزە شیعییەکان بکەن، هەر ئەو ئەرکەشیان پێدەسپێردرێت.\nیەكێتی بە "زۆرەملێ" ئابونە لە لیوا یەکگرتووەکان وەرد...\nهێرشەكانی سەر دو دامەزراوە نەوتییەكەی سعودیە لەكوێوە...\nفرسه‌ت سۆفی چۆن بووه پارێزگاری هه‌ولێر؟\nقائیمقامیەتی سلێمانی: ئەم برنجانە بۆ خواردن گونجاو نین\nپۆمبیۆ ئێران تۆمەتبار دەکات بەهێرش کردنە سەر دو کارگەی نەوت لەسعودیە\nنیویۆرک تایمز: کریستاڵ بووەتە هەرەشەیەکی گەورە لەسەر گەنجانی عێراق\nپەرلەمانتارێك: لەگفتوگۆكانی ئێستادا قسەی حكومەتی هەرێم ئەوەیە كە نەوت رادەستی بەغدا ناكات\nبۆ بەشداریکردنی لە یەكلیستیدا لە ھەڵبژاردنەکانی کەرکوك یەکێتی سەردانی نەوەی نوێی کرد\nوەزارەتی ناوخۆ لەبارەی خەرجکردنی 750 ملیۆن دینارەکەی فێستیڤاڵی فیلمی دهۆک رونكردنەوە دەدات\n22 كەس لە لایەنگرانی فەتحوڵا گولەن لە یۆنان داوای مافی پەنابەریی سیاسیان كردوە\nرۆژنامه‌یه‌كى ئه‌مه‌ریكى: گومان ده‌کرێت له عێراقه‌وه هێرش كرابێته سه‌ر كۆمپانیاى ئارامكۆى سعودى\nترامپ: ئەمەریکا ئامادەیە بۆ جوڵەی سەربازیی دژ بەوانەی هێرش... \nراستکردنەوەیەک بۆ رونکردنەوەیەکی "عەلی عەونی"  \nگۆڕان: بیابانێک‌و مێرگەکەی \nهێرشەکەی سعودیە بوە هۆی بەرزبونەوەی نرخی نەوت \nنیویۆرک تایمز: کریستاڵ بووەتە هەرەشەیەکی گەورە لەسەر گەنجا...


هێرش بۆ سەر تەڤگەری ئازادی، هێرشە بۆسەر ئازادی و ئازادییە سیاسیەکان – hkkurdistan\nHome 6 ئەرشیفی بابەتەکان 6 هێرش بۆ سەر تەڤگەری ئازادی، هێرشە بۆسەر ئازادی و ئازادییە سیاسیەکان\nهێرش بۆ سەر تەڤگەری ئازادی، هێرشە بۆسەر ئازادی و ئازادییە سیاسیەکان\n، و نۆکەرایەتییە بۆ وڵاتانی سەرکوتگەری ناوچەکە\nدوای بڕیارەکەی قوباد تاڵەبانی، هەموو بارەگاکانی تەڤگەری ئازادی دادەخرێن و کونسوڵی تورکیاش ئەو هەنگاوەی یەکێتی بەرزدەنرخێنێت…\n٢٥/١١/٢٠١٨ جێگری سەرۆکی حکومەتی هەرێم! قوباد تاڵەبانی بریارێکی دەکرد کە ئەو حزب و ڕیکخراوە سیاسیانەی مۆڵەتی فەرمیان نییە، دادەخرێن…\nهەر بەدوای ئەو بڕیارەدا، بەرق ئاسا ٢٧/١١/٢٠١٨ هێزەکانی ئاسایشی سلێمانی دوای ئەوەی مۆڵەتی ٢٤ سەعاتیان دا بە تەڤگەر کە بارەگاکانیان دابخەن، پاشان بەزۆری هێز لەهەموو شاروشارۆچکەکانی کوردستان دا، سەرجەم نووسینگەو بارەگاکانی تەڤگەریان بە پاساوی نەبوونی مۆڵەتی یاسایی داخست و ژمارەیەک لە ئەندامانیشیان بۆ ماوەیەک دەستگیر یان دەست بەسەرکران… جێگای باسە کە تەڤگەری ئازادی لەگەڵ دامەزراندنیدا لەساڵی ٢٠١٤ داوای مۆڵەتی یاساییان کردووە، بەڵام وەڵامیان نەدراوەتەوە، هاوکات تەڤگەری ئازادی وەکو لایەنێکی سیاسی لەلایەن کۆمیسیۆنی هەڵبژاردنەکانەوە بە بەفەرمی پەسەندکراوەو ژمارە ١٣٩ی پێدراوە و مۆڵەتی یاسایشی لە حکومەتی ناوەندی! وەرگرتووە.\nبڕیاری دەرکردنی یاسایی جێگری سەرۆکی حکومەت، بۆ ئەو حزب و رێکخراوە سیاسیانەی مۆڵەتی یاساییان نییە، هەروەها وەڵام نەدانەوە بەداواکاری ئەو حزب و لایەنە سیاسیانەی داوای مۆڵەتی یاسایی دەکەن، دوای ئەوەهات کە یەکێتی و بەرپرسانی دەوڵەتی تورکیا کۆبونەوەیەکی دوو قۆڵیان ئەنجامدا. بۆیە ئەم هیرشە راستەوخۆ پەیوەندی بە مامەڵەی یەکێتی و ئەو سەفەقاتە دیبلۆماسیانەوە هەیە، تا لە ڕیگایەوە، هەر کاتێک ویستیان نۆکەری پیشەیی بە داوای وڵاتانی کۆنەپەرست و چنگ خوێناوی ناوچەکە نیشان بدەن. بۆیە دوای چوار ساڵ لە دامەزراندنی ئەو رێکخراوەو هەڵسوڕانی، ئیستا کە دەوڵەتی فاشیستی تورکیا داوا دەکات، یەکێتی نیشتیمانی بەدەم بانگەوازی تورکایەوە دەچێت، تا لەچوارچیوەی نۆژەنکردنەوەی پەیوەندیەکانی لەگەڵ تورکیادا، تەڤگەری ئازادی بکاتە قوربانی و ریگەی هەڵسورانی یاساییان لێبگرێت. یەکیتی لەکاتێکدا هیرش دەکاتە سەر بارەگاکانی تەڤگەر، کە بەبەرچاوی خەلکی کوردستان و دنیاوە، دەیان بنکەو بارەگا و باندنی دەوڵەتی فاشیستی تورکیاو ئیران لە کوردستاندا تەراتین دەکەن و دەرگایان بۆ لەسەر پشتە.\nتەڤگەری ئازادی ئۆپۆزیسێۆنی دەوڵەتی تورکیایەو ڕێکخراوەیەکی بێ چەک و وەکو خۆیان دەڵێن، پابەندی هەموو یاساو بریارە یاساییەکانی دەسەڵاتی هەرێمن و بریاری داخستنیشیان لەلایەن دەسەڵاتی زۆنی سەوزەوە راستەوخۆ گوێرایەڵییە بە داوای دەوڵەتی تورکیا و وەکو سەفقیەک بۆ ئاسایکردنەوەی پەیوەندییەکانیان لەگەڵیدا. هەر لەچوارچێوەی ئەو مەئموریەتە پڕ ریسواییەی یەکێتیدا، ٢٩ی ئەم مانگە کۆنسوڵی تورکیا لەچوارچێوەی کۆبونەوەیەکی لەگەڵ لایەنە تورکمانەکان، ستایشی ئەو هەنگاوەی یەکێتی کرد و بە گرنگی وەسف کرد.\nبریاری قوباد تاڵەبانی بۆ داخستن و بەیاساغ نیشاندنی ئەو حزب و ڕێکخراوە سیاسیانەی مۆڵەتی یاساییان لەلایەن حکومەتی هەرێمەوە!! پێ نەدراوەو هێرشی دەزگاکانی ئاسایش و داخستنی بارەگاکانی تەڤگەر، بەجیا لەوەی لە بنەرەتدا پێشێلکردنی ئاشکرای ئازادی و ئازادییە سیاسیەکانی و هەڵسورانی حزب و لایەنە سیاسیەکانە، هاوکات پەیمان نوێکردنەوەی نۆکەر پیشەییە بە داوای وڵاتانی ناوچەکەو بەتایبەتیش ئیران و تورکیا… ئێمە لەکاتێکدا بەتوندی ئیدانەی بریاری سەرکوتگەرانە و دژە ئازادی جیگری سەرۆکی حکومەت و هێرشی دەزگاکانی ئاسایش بۆسەر نووسینگەکانیان و داخستنیان دەکەین، هاوکاتیش ئەو نۆکەر سفەتییەی حکومەت! و حزبە دەسەڵاتدارەکانی کوردستان بە وڵاتە کۆنەپەرست و سەرکوتکەرەکانی ناوچەکە ریسوا دەکەین. وەخوازیاریین کە بەرەی ئازادیخوازو پێشکەوتنخوازی کوردستان، رێگە نەدەن لە ژێر هیچ بەهانەیەکی درۆزنانەو پوچدا هیرشەکانیان بۆ سەر ئازادییەکان توند بکەنەوە، کاری ڕیكخراو حزبە سیاسیەکان، چ هی ناوخۆی کوردستان و چ حزبەکانی ئۆپۆزیسیۆنی وڵاتەکان، سنورداو یان یاساغ بکەن.


سێ وڵاتی ئه‌وروپی چه‌ندین ملیۆن هێلكه له‌بازاڕه‌كان ده‌كێشنه‌وه\nسێ وڵاتی ئه‌وروپی به‌هۆی تووشبوون به‌مادده‌یه‌كی مه‌ترسیدار چه‌ندین ملیۆن هێلكه له‌بازاڕه‌كان ده‌كێشنه‌وه.\nبه‌رپرسانی هه‌ریه‌كه له ئه‌ڵمانیا هۆڵه‌نداو به‌لجیكا ئاشكرایانكرد" چه‌ندین ملیۆن هێلكه‌یان له‌كۆگاو ناوه‌نده بازرگانیه‌كان كێشاوه‌ته‌وه، دوای ئه‌وه‌ی ده‌ركه‌وتووه ئه‌و هێلكانه به مادده‌یه‌كی زیانبه‌خش ژه‌هراوی بوون.\nهاوكات به‌پێی چه‌ند پشكنینێك كه له‌و سێ وڵاته بۆ خوێنی مریشك و هێلكه‌كانیان كراوه ده‌ركه‌وتووه، مادده‌ی فیبرونێڵ كه‌زیاتر بۆ پاراستنی مریشك له زینده‌وه‌ره بچووكه‌كان به‌كارده‌هێنرێت" له‌حاڵه‌تی ئاسایی زیاتربووه، به‌پێی زانیاریه‌كانی ڕێكخراوی ته‌ندروستی جیهانیش ئه‌و مادده‌یه ده‌بێته هۆكاری له‌ناوبردنی جگه‌رو ڕیخۆڵه‌و چه‌ند ئه‌ندامێكی دیكه‌ی مرۆڤ.\nله‌لایه‌كی دیكه‌وه به‌هه‌مان هۆكار نزیكه‌ی 180كێڵـگه‌ی په‌له‌وه‌ر له‌هۆڵه‌ندا داخراون و خراونه‌ته ژێر لێكۆڵینه‌وه، لایخۆیه‌وه ئانا كیسا وته‌بێژی لیژنه‌ی ئه‌وروپی دانیشتوانی ئه‌و سێ وڵاته‌ی دڵنیاكرده‌وه‌و ڕایگه‌یاند ته‌واوی ئه‌و هێلكانه‌ی ژه‌هراوی بوون له‌بازاڕه‌كان كێشراونه‌ته‌وه.\n3352 جار خوێندراوەتەوە


بۆ مارف ئاغایی مامۆستام - قەڵەم\nبۆ مارف ئاغایی، ماموستام\nمارف ئاغایی (١٣٤٤-١٣٧٦ ک.ه) ڕۆژنامەنووس، وەرگێڕ، شاعیر، توێژەر، چیرۆک نووس. نەمر مارف ئاغایی لە نەسلی ئەو شاعیرانەی ڕۆژهەڵاتی کوردستانە کە دوای سوارە کاریگەری لە سەر ڕەوتی نوێخوازی شیعری کوردیی هەبووە و ڕۆڵی گرینگ و بەرچاوی لە هێنانەئارای شێوازێکی تایبەت لە شێعری هەبووە. مارف شاعیرێکی پێشکەتوو هەست ناسک، دووربین، ورد و ناوەرۆکخواز و کورتبێژ بوو کە زمان و شێوازی تایبەت بە خۆی ھەبوو. ئەو کاتێک هاتە مەیدانی ئەدەب کە شۆڕەسوارانی وەک، سوارەی ئیلخانیزادە، فاتیح شەیخولئیسلامی (چاوە)، عەلی حەسەنیانی (هاوار)، قاسم موئەیەدزادە (هەڵۆ) و جەلال مەلەکشا مەیداندارایان دەکرد. ئەو هەوڵی دا وێڕای ئەوەیکە ڕێگا و ڕێبازی درەوشاوەترین کەسی ئەو قۆناخە نەمر کاک سوارە بگرێتە بەر و ڕێگای ئەو خۆشتر بکا، زمان و ناوەڕۆکی شێعرەکانیشی تایبەتیتر و فۆڕمیشیان کورتبڕتر بێ. ئەوەی کاتی خۆی سوارە کردی کە دەنگی وەک دەنگی شاعیرانی پێش خۆی وەک ماموستا گۆران نەچێ و جیاوازی دەگەڵ ئەوان هەبێ. مەودا و وردی ڕوانینی، دەقی هۆنراوەی دەکردە لەمپەڕێک بۆ بەگژداچوونەوەی زۆرداری و بەرگری نەتەوەیی بەجۆرێک شێعری بەرگری سپی و نوێ بەو دوو زاتە لەجۆری خۆیاندا دەگاتە سەرچڵەپۆپە.\nمارف جگەلە وەرگێڕانی كتێبی "ناسیۆنالیزمی كورد" كتێبی شێعر و کورتە چێرۆكەكانی بە نێوی "زەوی سەخت و ئاسمانی دور"پاش مەرگی بڵاو بۆتەوە كە لەلایەن رەخنەگر و شارەزیانی شێعری هاوچەرخی كوردی لە ڕۆژهەڵاتی كوردستان بە كارێكی گرینگ و جۆرێك شێعری جیاواز لە قەڵەم داوە و چەندین لێكۆڵینەوەی لەبارەوە نووسراوە.\nمارف لە تراویلکەدا واز لە خوازە و ئیستعارە دێنیت و ئەوەی کاک سوارە لە خەوەبەردینەدا بە تەمولێڵی هۆنیەوە، ئەو بە زمانێکی ساکار، وشەگەلی سانا و بە دەنگێکی بەرز ناوی دێنێ و خەباتی لەپێناو دەکا(ئەوە ئەو سەردەمەیە کە لە ڕۆژهەڵاتی کوردستان کەڵ بە موو بەند بوو.)


به‌رواری دابه‌زاندن: 2015-07-07 11:42:33\nئەگەر ئەو (100) میسقالەی بەکاری ناهێنی، بەشێکە لە مارەییەکەت ئەوە زەکاتی تێدا نییە، چونکە رای زۆرینە ئەوەیە مارەیی زەکاتی تێدا نییە تەنها مەگەر زۆر بیت و بگاتە ٢٠٠ میسقال زێڕ. بەڵام ئەگەر خۆت ئەم زێڕەت بۆ خۆت کڕیوە، مەبەستیشت خشڵ نییە، بەڵکو وەکو پاشەکەوت بۆ خۆت کڕیوە تا دوارۆژ وەکو نەقد سوودی لێ وەربگری، ئەوا زەکاتی تێدایەو لە هەر (40) میسقال میسقالێك زەکاتە.\nژماره‌ی سه‌ردان : 8887758


کوردیپێدیا - کەور\n🏰 کەور | پۆل: شوێنەکان | زمانی بابەت: 🏳 کوردیی ناوەڕاست\n27. 👁 نوغران\n28. 👁 هویرە


زمانی ئه‌ده‌بی يه‌كگرتو له روی زانياری زمانه‌وه | Kurdish Academy of Language\nزمانی ئه‌ده‌بی يه‌كگرتو له روی زانياری زمانه‌وه\nکوردستان، گۆڤاری کۆمه‌ڵه‌ی خوێنده‌کارانی کورد له ئه‌وروپا، ژماره‌ی 7، ئۆکت 1987، لاپه‌ڕی 30-35\nئاشكرايه كه زمان، دیيارده و چالاكیيه‌كی كۆمه‌ڵايه‌تیيه. جا ئه‌و زمانه هی گفتوگۆ كردن بێت يا هی نوسین. زمانی نوسینیش به شێوه‌يه‌كی يه‌كگرتويی له ناو نه‌ته‌وه‌يه‌كدا ده‌بێت. هه‌رچه‌نده تاكو ێستاش نه‌ته‌وه‌ی وا هه‌يه كه دو يا پتر زمانی نوسین به‌كار ده‌هێنن (هیند و پاكستان …). به‌م زمانه ده‌ووترێت، زمانی ئه‌ده‌بی يه‌كگرتو، يان زمانی نه‌ته‌وه، زمانی په‌تی، ستانده‌رد، هتد. به‌لام به‌داخه‌وه، نه‌ته‌وه‌ی كورد تا ێستاش زمانێكی ئه‌ده‌بی يه‌كگرتوی نیيه، كه رۆڵه‌كانی سه‌ر به شێوه جیياوازه‌كانی پێی بنوسن و بیخوێننه‌وه. هۆی ئه‌م نه‌بونیيه‌شی له به‌ر رۆشنايی زانیياری زماندا باس ده‌كه‌ين.\nبه‌ڵام پێش هه‌مو شتێك، پێویسته ئه‌وه بزانین كه هێنانه‌دی زمانی ئه‌ده‌بی يه‌كگرتو هه‌ر ئه‌وه نیيه كه ئاره‌زوی من و ێوه و خواستی گه‌له‌كه‌مان كوت و پڕ بیهێنێته دی، هه‌ر له به‌ر ئه‌وه‌ی كه ئاواتی هه‌مو لايه‌كه. چونكو ئه‌و زمانه داناتاشرێت و هه‌ر ئه‌وه نیيه كه بڵێين كه و با وشه‌كانی ئه‌و دو شێوه زمانه تێكه‌ڵ بكرێن، يان ده‌ستورێكی يه‌كگرتويان بۆ دابنێين.\nكه وتمان زمان دیيارده و چالاكیيه‌كی كۆمه‌ڵايه‌تیيه، واته له هه‌ل و باری هه‌ڵكه‌وتودا په‌يدا ده‌بێت و چه‌ند خزمه‌تی بكرێت و هه‌لی له باری بۆ بێته پێشه‌وه، ئه‌وه‌نده پێش ده‌كه‌وێت. يان به پێچه‌وانه‌وه لاواز ده‌بێت و ده‌مرێت.\nجا ئه‌گه‌ر به شێوه‌يه‌كی گشتی دان به‌وه دابنێين، كه ئه‌مڕۆ زمانی كوردی له چه‌ند شێوه‌يه‌كی جیياوازدا به‌كار ده‌هێنرێت و به گشتی ناویيان بنێين شێوه زمانی رۆژاوايی (كرمانجی ژورو) و شێوه زمانی رۆژهه‌ڵاتی (كرمانجی خوارو) و گۆرانی و فه‌يلی و زازايی (دملی) و له سه‌ر بنچینه‌ی زانیياری زمان، ئاوڕێك له ياساكانی كێشه‌ی زمان له‌گه‌ڵ زمانی بێگانه و كێشه‌ی ناوخۆی زمانێك بده‌ينه‌وه، ئه‌و ياسايانه بكه‌ين به بنچینه‌ی لێكۆڵینه‌وه‌مان بۆ گه‌يیشتن به شێوه‌ی پێك هێنانی زمانی يه‌كگرتوی نه‌ته‌وه‌يیمان، ئه‌وا ده‌توانین شێوازی رێبازه‌كه‌مان ده‌ستنیشان بكه‌ين و هه‌نگاویشی بۆ بنێين. ئه‌وه‌شمان له بیر نه‌چێت، كه هیچ نه‌ته‌وه‌يه‌ك نه‌يویستوه و نايه‌وێت زمانه‌كه‌ی به‌و شێوه‌يه‌ی لێبێت كه چه‌ندین شێوه زمانی لێ بكه‌وێته‌وه. به راده‌يه‌كی ئه‌وتو كه زۆر جار ئه‌وانه‌ی به شێوه‌يه‌كیيان له ناو خۆياندا گوفتوگۆ ده‌كه‌ن و ده‌دوێن، ناتوانن به ئاسانی له‌گه‌ڵ هاونه‌ته‌وه‌كانی خۆياندا، كه به شێوه‌يه‌كی تر ده‌دوێن، له يه‌كتری بگه‌ن. هه‌ر له به‌ر روناكی ئه‌و ياسايانه‌دا ده‌توانین به‌سه‌رهاتی زمانی (سومه‌ری، هیتی، اوێستايی، سه‌نسكریتی، لاتینی و بابلی) تێ بگه‌ين، كه هه‌ر يه‌كه‌يان له سه‌رده‌می خۆياندا، زمانی ده‌سه‌ڵاتداری و ئايینی و حوكمڕانی بون له ناو ئه‌و گه‌لانه‌ی كه پێيان ده‌دوان.\nزه‌مینه‌ی كێشه‌ی زمان و ياساكانی\nله به‌ر ئه‌وه‌ی باسه‌كه‌مان هه‌ر بۆ مه‌سه‌له‌ی زمانی ئه‌ده‌بی يه‌كگرتو ته‌رخان كردوه، مه‌سه‌له‌ی زمان و كێشه‌ی نێوان زمانه‌كان، هه‌روه‌ها په‌يدا بونی زمان ده‌خه‌ينه ئه‌ولاوه. به‌ڵام ئه‌و هۆيانه‌ی كه رۆڵی سه‌ره‌كی ده‌بینن له دروست كردنی شێوه زماندا، به كورتی ده‌خه‌ينه پێش چاو، به مه‌به‌ستی ئه‌وه‌ی له روی زانیياری زمانه‌وه، بگه‌ينه ئه‌و هه‌ل و مه‌رجه تايبه‌تیيانه‌ی كه رێبازی پێك هێنانی زمانی ئه‌ده‌بی يه‌كگرتومان بۆ ڕون ده‌كه‌نه‌وه و ياساكانمان پێ ده‌سه‌لمێنن.\nبڵاو بێته‌وه يا وڵاته‌كه‌ی داگیر بكرێت يان كه‌رت كه‌رت بكرێت و سنوری جۆگرافی-سیياسی بگۆرێت، يان له روی پیشه سازی و شارستانیيه‌وه پێش بكه‌وێت، ئه‌وا ئه‌م هۆيانه ده‌بنه بنچینه‌يه‌كی پته‌و بۆ سه‌ر هه‌ڵادانی شێوه زمان، هه‌روه‌ها جیياوازی باری كۆمه‌ڵايه‌تی و ئابوری ده‌بێته هۆی دابڕ بونی نه‌ته‌وه‌كه، به تايبه‌تی به هۆی نه‌بونی ده‌وڵه‌تێك يان ده‌سه‌ڵاتێكی سیياسی يان ئايینی ئه‌وتۆ كه هه‌مو په‌ل و پارچه جیياوازه‌كانی وڵاتی نه‌ته‌وه‌كه‌ی له ژێر ده‌سته‌ڵاتدا بێت. ئه‌م دابڕ بونه سیياسی-جۆگرافی يه ده‌بێته هۆی دابڕ بونی ئابوری نه‌ته‌وه‌كه و، سه‌ر هه‌ڵادانی شێوه زمان خۆش ده‌كات. هه‌ر ئه‌م دابڕ بونه خوێشی كار ئه‌كات سه‌ر باری ده‌رونی و روناكبیری و ئه‌ده‌بی نه‌ته‌وه‌كه، كه بێگومان له زمانه‌كه‌ياندا سه‌ر هه‌ڵ ده‌دات. ئه‌وه‌شمان له بیر نه‌چێت كه له سه‌دان ساڵانی پێشودا، له باری له يه‌ك پچڕان و دابڕ بوندا، به هۆی جیياوازی ناوچه جۆگرافی و سروشتی و، به تايبه‌تی زستان و سه‌ختیدا، كه رێگای هاتوچۆ كردن ده‌به‌سترێت. ئه‌م هۆيانه كار ده‌كه‌نه سه‌ر دور كه‌وتنه‌وه‌ی زمان و په‌يدا بونی شێوه زمان به تايبه‌تی ئه‌گه‌ر ئه‌م هۆيانه‌يش بخه‌ينه پێش چاو، وه‌كو هه‌ڵس و كه‌وت له‌گه‌ڵ بێگانه‌دا، قه‌ده‌قه كردنی زمانی نه‌ته‌وايه‌تی له قسه كردن و نوسیندا، يان زاڵ بونی زمانێكی ئايینی يا هی نه‌ته‌وه‌ی داگیركه‌ر بۆ ماوه‌يه‌كی درێژ خايه‌ن، ئه‌مانه هه‌مويان زه‌مینه‌ی په‌يدا بونی شێوه زمان خۆش ده‌كه‌ن و ورده ورده پشتاوپشت، زیياتر له يه‌كیيان دور ده‌خاته‌وه. ئه‌م دور كه‌وتنه‌وه‌يه‌ش له سه‌ره‌تاوه، له ده‌نگی وشه‌كاندا ده‌ر ئه‌كه‌ون (او-اب-اف) ینجا له واتای وشه‌كاندا (قنج: راست، قنج: جوان) تا وای لێ دێت، ئه‌م جیياوازیيانه له ده‌ستوری زمانه‌كه‌دا سه‌ر هه‌ڵ ده‌ده‌ن (ه‌ز، ئه‌م – من، ێمه) " كه جۆری به‌كار هێنانی جێناوه‌كان له ده‌ستوری زماندا و گه‌لێك جیياوازی تریش، به‌ڵگه‌ی ئه‌م راستیيه‌ن."\nینجا شێوه زمانه‌كانیش ده‌كه‌ونه كێشه‌يه‌كی سه‌خته‌وه. هه‌ر يه‌كه‌يان هه‌وڵی پاراستنی كه‌سايه‌تی خۆی ده‌دات، هه‌رچی ده‌ستكاریيه‌كی ده‌ستكرد له ناوه‌وه هێرشی بباته سه‌ر، به‌ربه‌ره‌كانی ده‌كات و به گژ شێوه زمانه‌كانی تر و زمانه بێگانه‌كانیشدا ده‌چێت، بۆ پاراستنی خۆی. به‌ڵام كێشه‌ی به‌ينی دو شێوه زمانی ده‌سته‌خوشك له‌گه‌ڵ يه‌كتردا، به‌و توند و تیژیيه نیيه كه له‌گه‌ڵ زمانێكی بێگانه‌دا ده‌يكه‌ن. له به‌ر ئه‌مه، ده‌بینین به هۆی بزوتنه‌وه‌ی هه‌ستی نه‌ته‌وايه‌تی و هاتوچۆ كردن و خزمايه‌تی و له يه‌ك نزیك بونه‌وه و سه‌ر هه‌ڵدانی ئاڵوگۆڕ و په‌يوه‌ندی ئابوری، باری رۆشنبیری به تايبه‌تی له دوای ساڵانی سه‌ده‌ی بیسته‌مه‌وه، زه‌مینه‌ی وه‌رگرتنی وشه له ناو شێوه زمانه‌كاندا بوه به باو. جا ئه‌گه‌ر دو شێوه زمان بۆيان بدوێت زیياتر له يه‌كتری نزیك بنه‌وه، ئه‌وا ئه‌و كێشه سروشتیيه به پێی ياساكانی زمان ده‌كه‌وێته به‌ينیيانه‌وه و ئه‌نجامه‌كه‌شی، يان هیچیيان ناتوانێت كار بكاته سه‌ر ئه‌وی تریيان، ئه‌گه‌ر له روی باری رۆشنبیری و ده‌سه‌ڵات و هێزه‌وه وه‌كو يه‌ك بن، يان لايه‌كیيان كار ده‌كاته سه‌ر ئه‌وی تریيان، ئه‌گه‌ر له‌و روانه‌وه به هێزتر و به تواناتر بێت. ئه‌م كار تێ كردنه‌يشی به هۆی بار و دۆخی جیياوازی هه‌ردو شێوه زمانه‌كه‌وه ده‌گۆڕێت. جاری وا هه‌يه سوك و ئاسان ده‌بێت و جاری وايش هه‌يه كاریگه‌ر ده‌بێت و شێوه زمانی دوه‌م به‌رگه ناگرێت و ده‌توێته‌وه. ئه‌مه‌يش به زۆری له‌و جێگايانه‌دا رو ده‌دات، كه ناوچه‌يه‌كی شێوه زمان له روی ده‌سه‌ڵاتی حوكمڕانیيه‌وه به‌سترابێته‌وه به ناوچه‌يه‌كی تره‌وه له‌م باره‌دا ئه‌گه‌ر شێوه زمانی ناوچه‌ی خاوه‌ن ده‌سه‌ڵات له روی رۆشنبیری و ئه‌ده‌ب و شارستانیيه‌وه له‌وی تریيان پێشكه‌وتوتر بێت، ئه‌وا زاڵ ده‌بێت. به‌م ره‌نگه شێوه زمانی ناوچه‌ی پاریس، به‌شی زۆری شێوه زمانه‌كانی فه‌ره‌نسه‌ی راماڵی و به سه‌ریياندا زاڵ بو. خۆ مه‌سه‌له‌ی زاڵ بونی شێوه زمانی قوره‌يشی ئه‌ره‌بی زۆر ئاشكرايه كه هه‌ر له به‌ر ئه‌وه‌ی زمانی قوران بو، ئايین بو به خاوه‌ن ئايینی و دنيايی و به سه‌ر شێوه زمانه‌كانی تردا زاڵ بو. هه‌ر به‌م چه‌شنه، شێوه زمانی له‌نده‌ن و رۆمای كۆن بون به زمانی نه‌ته‌وه‌كانیيان.\nجاری وايش هه‌يه هه‌ر له به‌ر ئه‌وه‌ی كه ناوچه‌ی شێوه زمانه‌كانی تر ده‌كه‌ونه ژێر ده‌سه‌ڵاتی ناوچه‌ی شێوه‌يه‌كیيانه‌وه، ئه‌م گۆڕانه رو ئه‌دات، ئه‌گه‌ر ژماره‌ی دانیشتوانی ناوچه ده‌سه‌ڵاتداره‌كه له وانی تر زۆرتر بێت، با له باری كۆمه‌ڵايه‌تی و رۆشنبیریيه‌وه پێشكه‌وتوتریش نه‌بێت، به‌ڵام جاری وا هه‌يه، هه‌ر له به‌ر ئه‌وه‌ی شێوه زمانێكیيان له پله‌ی رۆشنبیری و كۆمه‌ڵايه‌تیيه‌وه په‌شكه‌وتوتر بوه، وه‌ك شێوه زمانی تۆسكانی له یتالیيا و سه‌كسۆنی له ئه‌ڵمانیيا، له سه‌ده‌كانی چواره‌م و شازده‌هه‌مدا.\nبێگومان ئه‌م سه‌ركه‌وتن و زاڵ بونه، به رۆژ و دو رۆژ و ساڵ و دو ساڵ نايه‌ته دی، به‌ڵكو ماوه‌يه‌كی دور و درێژ و كێشه‌يه‌كی سه‌ختی ده‌وێت و له سه‌ره‌تاوه كۆمه‌ڵێك وشه‌ی شێوه زمانه زاڵ بوه‌كه ده‌كه‌وێته ناو شێوه‌كانی تره‌وه. ورده ورده كاریيان تێ ده‌كات و كار ده‌كاته سه‌ر ده‌نگی وشه‌كان و ئاڵ و گۆڕیيان تێ ده‌كه‌وێت و لايه‌نی ده‌نگی شێوه زمانه زاڵ بوه‌كه ده‌گرن. دوا به دوای ئه‌مه‌ش، ده‌ستوری شێوه زمانه‌كانی تر به ناچاری مل بۆ ده‌ستوری شێوه زمانه زاڵ بوه‌كه، كه‌چ ده‌كه‌ن. یتر به‌م شێوه‌يه ئه‌وان به‌ره‌و له ناوچونی ته‌واوی ده‌ڕۆن. ( ئه‌مه‌ی كه باسمان كرد، بۆ په‌يدا بونی زمانی نوێ له دايكه زمانه‌وه هه‌ر راسته). جا ئه‌و شێوه زمانه‌ی كه به‌م ره‌نگه زاڵ ده‌بێت، وه‌كو شێوه زمانی قوره‌يش و پاریس، زو بێت يا دره‌نگ، ده‌بێته زمانی ره‌سمی، نه‌ته‌وه، په‌تی، نوسین. به‌ڵام ئه‌وه‌ی سه‌رنجی زانايانی زمان راده‌كێشێت ئه‌وه‌يه، كه هه‌مو زمانێكی نه‌ته‌وه‌يی ره‌سمی… بمانه‌وێت يا نه‌مانه‌وێت، ده‌كه‌وێته ژێر بار و ده‌سه‌ڵاتی ياساكانی كێشه‌ی ناو خۆی زمانه‌وه. با له‌گه‌ڵ شێوه زمانی جیياوازیش دا نه‌بێت. هه‌ر له ناو خۆيدا ئه‌و كێشه‌يه ده‌ست پێ ده‌كاته‌وه. یستای ینگلیزی ئه‌مجاره له به‌ينی زمانی خوێندن و نوسین و زمانی گوفتوگۆ كردندا ورده ورده ياساكانی كێشه‌ی ناو خۆی زمان ده‌وری خۆيان ده‌بینن و كار ده‌كه‌ن سه‌ر زمانه‌كه، زمانی گوفتوگۆ كردن له زمانی نوسین دور ده‌كه‌وێته‌وه. به‌ڵام له‌گه‌ڵ ئه‌مه‌شدا، هه‌مو له زمانه نوسینه‌كه تێ ده‌گه‌ن، تاكو ماوه‌يه‌كی درێژ خايه‌ن. هه‌رچه‌نده له دوايیدا، به سه‌دان ساڵ و دوری ماوه‌ی به‌ينی نه‌وه و باپیره گه‌وره‌يان، وای لێ دێت به سه‌دان وشه‌ی زمانه‌كه ده‌مرێت و هی نوێ دروست ده‌بێت، ئه‌ویش به پێی گۆڕان و پێشكه‌وتنی باری كۆمه‌ڵايه‌تی و ئابوری و سیياسی و پیشه‌سازی و بازرگانی و رۆشنبیری و شتی تره‌وه. له‌م روه‌وه، مه‌سه‌له‌ی بونی فه‌رهه‌نگ ده‌وری گرنگ ده‌بینێت بۆ پاراستنی وشه و ده‌نگ و واتای وشه‌ی زمانه‌كه. له‌گه‌ل ئه‌مه‌شدا، زمانی نوسین و گوفتوگۆ كردن، هه‌ر له يه‌كتری دور ده‌كه‌ونه‌وه. بگره، هه‌ر يه‌كه‌يان له ناو خۆيدا ده‌كه‌وێته كێشه‌يه‌كی سه‌خته‌وه وره‌د وره‌د زمانی فه‌لسه‌فه، زانیياری، ئه‌ده‌ب و له ناو ئه‌ده‌بدا زمانی شیعر، چیرۆك و وتار… جیيا ده‌بنه‌وه له هی گوفتوگۆ كردنیشدا هه‌مان كێشه ده‌ست پێ ده‌كاته‌وه و وای لێ دێت زمانی ناو شار و بازار له هی لادێ و ده‌سته‌ی كۆمه‌ڵانی خه‌ڵك جیيا ده‌بێته‌وه. ئه‌مه سه‌ره‌ڕای ئه‌وه‌ی كه له هه‌مو پله‌يه‌كی ئه‌م كێشه‌يه و گۆڕانه‌دا، زمان و شێوه زمانه‌كان، له بار و دۆخێكی چه‌قیو و وشكه‌ڵاتودا نامێنێته‌وه و به‌ڵكو به‌ره‌و پێشه‌وه وه‌كو ژیيانی كۆمه‌ڵايه‌تیيه‌كه په‌ره ده‌ستێنێت و نشونما ده‌كات و تا چه‌ند خزمه‌ت بكرێت و چه‌ند خه‌ڵكه‌كه په‌رۆش بن و ئه‌ویش به‌و راده‌يه به‌ره‌و پێشه‌وه ده‌ڕوات له دروست كردنی وشه‌ی نوێ و وشه سازی و وه‌رگرتن و به‌كار هێنانی وشه له زمانی بێگانه‌وه. له مه‌وه بۆمان ده‌رده‌كه‌وێت كه مه‌سه‌له‌ی گۆڕانی زمان و كێشه‌ی ناوخۆی ده‌سه‌ڵاتێكی راسته‌وخۆی مرۆڤی تیيادا نیيه و ناشتوانێت ئه‌و ياسايه بوه‌ستێنێت.\nزه‌مینه‌ی زمانی يه‌كگرتوی نه‌ته‌وه\nله كۆنه‌وه و هه‌میشه ياساكانی زمان و كێشه‌ی ناو خۆی زمان ده‌وری خۆيان بینیوه و ده‌يبینن، له پێك هێنانی زمانی نه‌ته‌وايه‌تیدا. له په‌ره‌سه‌ندنی زمان و په‌يدا بونی شێوه‌ی زماندا و ئه‌م كێشه‌يه‌ش هه‌ر به‌رده‌وام ده‌بێت.\nئێمه‌ی كوردیش تاكو ێستا زمانێكی ئه‌ده‌بی يه‌كگرتومان نیيه و نه‌ته‌وه‌ی كورد، به چه‌ند شێوه‌يه‌كی جیياواز گوفتوگۆ ده‌كه‌ن و به دو شێوه‌ی سه‌ره‌كی ده‌نوسن و هه‌مو به‌و ئاواته‌ين كه زمانی نه‌ته‌وه، زمانی ئه‌ده‌بی يه‌كگرتو، زمانی نوسینمان يه‌ك بێت هه‌ر وه‌كو يه‌ك نه‌ته‌وه‌ين. به‌ڵام ئه‌م ئاوات و خواسته‌مان له‌گه‌ڵ ياساكانی ده‌ستوری كێشه‌ی ناو خۆی زمانه‌وه كه‌وتوه‌ته كێشه‌وه. ئه‌مڕۆ زمانی كوردی هه‌ر به دو شێوه به‌كار هێنانه جیهانیيه‌كه‌ی هه‌يه، زمانی نوسین و زمانی گوفتوگۆ. هه‌رچه‌نده له دو شێوه زمانی سه‌ره‌كی جیياواز به‌دی ده‌كرێت و تاكو ێستا زمانێكی يه‌كگرتوی نوسینمان نیيه. هۆی ئه‌م نه‌بونیيه له پێش هه‌مو شتێكه‌وه ده‌گه‌ڕێته‌وه بۆ باری كۆمه‌ڵايه‌تی و سیياسی و ئابوری و رۆشنبیری و مێژويی نه‌ته‌وه‌يی، كه له مێژه له نێوان چه كراوه و مافی ئه‌وه‌ی نه‌بوه كه زمانه‌كه‌ی خۆی بۆ خوێندن و نوسین و بگره بۆ موامه‌له‌ی رۆژانه‌ی ناو ده‌سته و دايه‌ره‌ی میری و ده‌سه‌ڵاتی حوكمرانی، يان هه‌ر له ناو ماڵیشدا به‌كاری بهێنێت سه‌ره‌ڕای لێك پچڕانی كه‌لتوری نه‌ته‌وايه‌تیمان له ناو پارچه دابه‌شكراوه‌كاندا، كه ده‌ورێكی له‌باریيان خۆڵقاندبو، بۆ سه‌رهه‌ڵدانی زیياتر له شێوه‌ی زمانێكی گوفتوگۆ كردن و نوسین. ئه‌مه‌يشه باری ێستای زمانی نوسین و گوفتوگۆ كردنمان… ینجا ئايا له كوێوه ده‌ست پێ بكه‌ين بۆ پێكهانی زمانی ئه‌ده‌بی يه‌كگرتومان، زمانی نه‌ته‌وايه‌تیمان؟ ئايا به دانانی فه‌رهه‌نگێكی نه‌ته‌وايه‌تی بۆ وشه‌كانی زمانه‌كه‌مان؟ ئه‌و كاته ده‌ڵێين فه‌رهه‌نگ بۆ كام زمان؟ يان بۆ كام شێوه زمان؟ يان ئايا بۆ تێكڕای شێوه زمانه‌كان؟ بۆ شێوه زمانی نوسین، يان هی گوفتوگۆ كردن؟ چۆن و كێ به‌م ئه‌ركه هه‌ڵ ئه‌سێت؟ چۆن گیر و گرفته‌كان و جیياوازی شێوه زمانه‌كان له روی ده‌ستوری زمانه‌وه (گرامه‌ر)ه‌وه چۆن چاره ده‌كرێن؟ ده‌ربڕینی ده‌نگه‌كان، گۆڕینی وشه، داڕشتنی وشه و وشه سازی رسته، جێی ناوه‌كان، بۆناو-راناو، چۆن جار ده‌كرێن؟ ئايا ئه‌مانه به هێز و خواستی ێمه چاره‌سه‌ر ده‌كرێن؟ ئه‌ی ده‌ستور و ياساكانی كێشه‌ی ناو خۆی زمان چی لێ بكه‌ين؟ تۆ بڵێيت به دانانی فه‌رهه‌نگ و ده‌ستورێكی يه‌كگرتوی زمان وا به ئاسانی زمانی ئه‌ده‌بی يه‌كگرتومان بۆ بێته دی؟ ئه‌گه‌ر وايه بۆچی تاكو ێستا ئه‌و هه‌نگاوه پیرۆزه نه‌نراوه؟ بۆچی ئه‌و كاره سودبه‌خشه! نه‌كراوه؟ وباڵی له ئه‌ستۆی كێ يايه؟\nگومانی تیيادا نیيه، كه نه‌ته‌وه‌ی كورد، به چه‌ند شێوه زمانێك قسه ده‌كه‌ن و له روی ده‌نگ وشه‌ي، واتا سازی و ده‌ستوری زمانه‌وه جیياوازی كه‌وتۆته به‌ينی شێوه زمانه‌كانی كوردیيه‌وه به‌ڵام شێوه زمانی جیياواز له عه‌ره‌بی و ینگلیزی و فه‌ره‌نسی و ئه‌له‌مانی و…دا هه‌بون، كه چی زمانی نه‌ته‌وه‌يیشان به پێی ياسا و سروشتی كێشه‌ی زمان، له بارودۆخی تايبه‌تیدا دروست بوه. كه ئه‌و زمانه يه‌كگرتوانه پێك هاتن هیچیيان له پێشه‌وه نه فه‌رهه‌نگی تێكڕای، نه ده‌ستوری زمانی ئه‌ده‌بی يه‌كگرتويان بۆ دانه‌نرا به‌ڵكو شێوه زمانێكی نه‌ته‌وه به پێی ده‌ستور و ياساكانی كێشه‌ی زمان، به سه‌ر شێوه‌كانی تریدا زاڵ بو، بو به زمانی نه‌ته‌وه‌كه‌يان.\nبۆ ێمه كامه‌يه، "رێگای راست بۆ نزیككردنه‌وه‌ی هه‌ر دو شێوه‌كه له يه‌كتر و هه‌نگاو نان بۆ به‌ره‌و زمانێكی ئه‌ده‌بی يه‌كگرتو ك. ف."؟ ئايا چۆن ئه‌م دو شێوه‌يه له يه‌كتر نزیك ده‌كرێنه‌وه؟ ئه‌گه‌ر وه‌كو بۆمان ده‌ركه‌وت، بزانین كه "زمان داناتاشرێت، به‌ڵكو وه‌ك هه‌ر شتێكی زیندو په‌يدا ئه‌بێت و ئه‌وه‌نده‌ی خزمه‌ت بكرێت و هه‌لی له باری بۆ بێته پێشه‌وه، گه‌شه ئه‌كات و پێش ئه‌كه‌وێت، به پێی پێویستی ژیيانیش ئه‌گۆڕێت و په‌ره ئه‌سێنێت، يان زۆری بۆ دێت، كه كز ده‌بێت و له ناو ئه‌چێت. " ك. ف. ئه‌م نزیك كردنه‌وه‌يه چۆن و له كام بارودۆخی كۆمه‌ڵايه‌تی و سیياسیدا ده‌بێت؟ بۆ چی زمانه‌كانی تر، ئه‌م رێگايه‌يان نه‌گرت؟\nيه‌كێك له زانايانی زمان ده‌ڵێت:" باری ئه‌مڕۆی نه‌ته‌وه‌ی كورد، دابه‌ش بونی كوردستان، چه‌وساندنه‌وه‌ی نه‌ته‌وايه‌تی، نه‌بونی ده‌سه‌ڵاتێكی كورد و … هتد. يارمه‌تی ئه‌وه نادات كه زمانێكی ئه‌ده‌بی يه‌كگرتو پێك بێت و بسه‌پێت به سه‌ر خه‌ڵكدا. " ك. ف. به‌ڵێ ئه‌مه زۆر راسته. به‌ڵام كه‌ی و چۆن؟ "له رێی نوسینه‌وه‌ی فه‌رهه‌نگ و ده‌ستوری زمانی هه‌ر شێوه‌يه‌ك له شێوه زمانه‌كانی كوردی و به‌راورد كردنیيان به مه‌به‌ستی نزیك كردنه‌وه‌يان، ئه‌مه رێگای راسته بۆ نزیك كردنه‌وه‌ی هه‌ردو شێوه‌كه و هه‌نگاو نان به‌ره‌و زمانێكی ئه‌ده‌بی يه‌كگرتو"؟ كه ئه‌گه‌ر بزانین "زمان به ئاره‌زوی چه‌ند خوێنده‌وارێك پێك نايه‌ت، به‌ڵكو به‌رهه‌می ژیيانی كۆمه‌ڵايه‌تیيه"، بێ گومان ئه‌مه جوهه‌ری ياسا و سروشتی كێشه‌ی زمان و مه‌سه‌له‌يه‌كی زانیياری راست و دروست و ته‌واوه.\nزۆر دڵسۆزی كورد له سه‌ر باسی زمانی ئه‌ده‌بی يه‌كگرتويان نوسیوه و هه‌مويان ئاواتیيان ئه‌وه‌يه كه زو بێته دی. به‌ڵام ئه‌مه مه‌سه‌له‌يه‌كه، ئاوات و خواست و هه‌ز به ئاسانی نايه‌ته دی. لێره‌وه چه‌ند پرسیيارێك بۆيان ده‌سه‌پێنن، بۆچی هه‌مو رۆڵه‌كانی كوردی ئێران به ناچاری ده‌بێت له قوتابخانه‌كاندا به فارسی بخوێنن و فێریشی ده‌بن و گوفتوگۆی پێ ده‌كه‌ن و پێشی ده‌نوسن و بۆچی كورده‌كانی توركیيا، نه‌ك هه‌ر خوێندنیيان به توركیيه، باڵكو قه‌ده‌قه‌ی قسه كردنیشیيان به زمانی كوردی لێ كراوه. كوردی سوریيا ئه‌ره‌بی و هی ئێراقیش به‌شێكی زۆری هه‌ر به عه‌ره‌بی فێری خوێندن و نوسین ده‌بن و بگره زمانه بێگانه‌كانیش فێر ده‌بن و قسه‌يان پێ ده‌كه‌ن. بۆچی بیر له‌م بارودۆخه نه‌كه‌ينه‌وه بۆ دانانی رێگايه‌كی راست بۆ پێك هێنانی زمانی نه‌ته‌وه‌يیمان، زمانی ئه‌ده‌بی يه‌كگرتو. ده‌با ياساكانی كێشه‌ی ناوخۆی زمانمان له به‌راو بێت كه ده‌يسه‌لمێنین، يان شێوه زمانی ده‌سه‌ڵاتداری و حوكمرانی، يان هی ئه‌ده‌ب و رۆشنبیری پێشكه‌وتو، يان هی ئايینی و هۆيه‌كانی تریش كه باس كران، ئه‌مانه‌ن كه تاكو ێستا و له‌مه‌ودوايش بون و ده‌بنه هۆی پێك هێنانی زمانی نه‌ته‌وايه‌تی، زمانی ره‌سمی واده‌زانم بۆ ئه‌م قۆناقه‌ی ێستامان ئه‌گه‌ر پێم نه‌ڵێن "ره‌شبینێ" ئاسۆی پێك هاتنی ئه‌و زمانه زۆر نزیك نینه.\nبه‌ڵێ، ده‌ته‌وێت، به هۆی هه‌وڵ و كۆششی هه‌مو دڵسۆز و رێكخراوه سیياسی و كۆمه‌ڵايه‌تیيه و رۆشنبیره‌كانه‌وه، به هۆی تێكه‌ڵ بون و هاتوچۆ كردن و ئاڵوگۆڕ كردنی كتێب و رۆژنامه و په‌ره‌سه‌ندنی ده‌زگای بڵاو كردنه‌وه و راگه‌ياندن و گه‌لێك كاری تری كۆمه‌ڵايه‌تی و سیياسی و رۆشنبیریيه‌وه زه‌مینه خۆش بكرێت بۆ پێك هێنانی ئه‌و زمانه‌ی كه ئاواتی هه‌مو كوردێكی دڵسۆزه، به‌ڵام له‌گه‌ڵ ئه‌مانه‌شدا، بڕياری دوايی پێك هێنان و دروست بونی زمانی نه‌ته‌وه‌يی، زمانی ئه‌ده‌بی يه‌كگرتو، هاتنه دی ئه‌و زمانه، به ته‌واوی به‌ستراوه‌ته‌وه به هاتنه دی هه‌لومه‌رجی له‌باری ياساكانی كێشه‌ی ناوخۆی زمانه‌وه، ئه‌وانه‌ی كه هه‌رده‌م زه‌مینه بۆ زاڵ بونی شێوه زمانێك ساز ده‌كه‌ن، بۆ ئه‌وه‌ی ببێته زمانی نه‌ته‌وايه‌تی زمانی ره‌سمی و دوریش نیيه ئه‌م ياسايانه له‌گه‌ڵ خواست و هه‌ست و ئاره‌زوی ئه‌م و ئه‌ویشدا نه‌گونجێن، به‌ڵام كه‌ی ياساكانی ژیيان و كۆمه‌ڵايه‌تی و زمان، گۆيان داوه‌ته ئه‌م هه‌ست و خواز و ئاواتانه‌ی ئه‌م و ئه‌و؟\nره‌نگه هه‌بێت په‌نجه بۆ ئه‌وه درێژ بكات و بڵێت، نه‌بونی دام و ده‌زگا و ده‌سه‌ڵاتێكی نه‌ته‌وايه‌تی سه‌ربه‌خۆ و سنورێكی جۆگرافی سیياسی يه‌كگرتو، له كۆنه‌وه و تاكو ێستا، بۆ نه‌ته‌وه‌ی كورد، ئه‌مانه و ئه‌و هۆيانه‌ی تریش كه له پێشه‌وه باسمان كردن و نه‌بونیيان له ناو كۆمه‌ڵانی نه‌ته‌وه‌ی كورددا یتر ئه‌مانه چۆن رێگه ده‌ده‌ن به ياساكانی زمان كه ده‌وری خۆيان ببینن له هێنانه دی زمانی ئه‌ده‌بی يه‌كگرتودا؟\nبه‌ڵێ ئه‌مه راسته. زۆر راسته. ئه‌مانه‌ن هۆی نه‌بونی زمانی ئه‌ده‌بی يه‌كگرتومان. ئه‌مانه‌ن مه‌رجه‌كانی ئه‌و ياسايانه و هه‌ر له‌به‌ر ئه‌مه بو، وتمان زمانی نه‌ته‌وايه‌تی ته‌نها له سنوری ياسا سروشتیيه‌كانی كێشه‌ی ناو خۆی زمانه‌وه پێك دێت. جا ئه‌گه‌ر ئه‌و مه‌رج و ياسايانه بۆ هه‌رچی شێوه زمانێك بێته دی، ئه‌وا ده‌بێته زمانی نه‌ته‌وه، زمانی ده‌وله‌ت و ده‌سه‌ڵاتدارێتی.\nبه‌ڵام مه‌سه‌له‌ی ئه‌لفوبێ و چۆنیيێتی نوسینی زمانی ئه‌ده‌بی يه‌كگرتوو، كام رێنوس بگرێته به‌ر؟ ئه‌مانه له بارودۆخی تايبه‌تی خۆيدا هیچ نابنه كۆسپی گه‌وره‌ی سه‌ر رێگای په‌يدا بونی زمانی نه‌ته‌وايه‌تی. به‌ڵام تاكو زوتر ئه‌م ئاڵۆزيه چاره‌سه‌ر بكرێت، ئه‌وا بێگومان بۆ رۆژی خۆی ئه‌و كۆسپ و لاوه‌كيانه‌ش نامێنن ئه‌مه‌يان مه‌سه‌له‌ی داهێنانی ئه‌لفوبێ و به ته‌واوی و ده‌ستی مرۆڤێك يان چه‌ند كه‌سێك يان رێكخراوێكه. به‌ڵام هه‌رگیز ناتوانرێت به هه‌وڵی يه‌ك و دو شێوه زمانێك به زمانێكی نوێ دروست بكرێت. مه‌سه‌له‌ی "ئیسپرانتۆ" ئا‌شكرايه. مه‌سه‌له‌ی گرنگ بۆ خۆشه كردنی زه‌مینه و ته‌ختی پێك هێنانی زمانی نه‌ته‌وه، به‌دی هێنان و زاڵ بونی ئه‌و مه‌رج و ياسايانه‌ن كه كێشه‌ی زمان و شێوه زمان له ناو خۆياندا سه‌لماندويانه.


بەهەشت | داوای لێخۆشبوون (چاكەكانی، كاتەكانی، شێوازەكانی)\nمیوانی ئەمڕۆ: ٥٩٦\nمیوانی هەفتە: ٩٨٣١\nكۆی گشتی سەردان لە بەرواری ٢٠١٠/١٥/٥: ١٥٤٠٢٩٦٥\nنووسەر: محمد بن إبراهيم الـحَمَد/وەرگێڕانی: (محمد عبدالرحمن لطيف)\nبەرواری بڵاوکردنەوە: ٢٠١١/١١/١٦\n2 ـ هۆكارێكە بۆ لێخۆشبوونی تاوانەكان: [فَقُلْتُ اسْتَغْفِرُوا رَبَّكُمْ إِنَّهُ كَانَ غَفَّاراً ] [نوح] .\n3 ـ بۆ دابەزینی باران: [يُرْسِلْ السَّمَاءَ عَلَيْكُمْ مِدْرَاراً] [نوح] .\n4 ـ بەردەوام پێدانی ماڵ و منداڵ: [ وَيُمْدِدْكُمْ بِأَمْوَالٍ وَبَنِينَ ] [نوح] .\n5 ـ ڕۆیشتنە نێو چەندین باخ: [ وَيَجْعَلْ لَكُمْ جَنَّاتٍ ] [نوح] .\n6 ـ زیادبوونی تاوانا و هێز بە هەموو واتاكانیەوە: [وَيَزِدْكُمْ قُوَّةً إِلَى قُوَّتِكُمْ ] [هود] .\n7 ـ سوودی باش و خۆشگوزرانی: [يُمَتِّعْكُمْ مَتَاعاً حَسَناً إِلَى أَجَلٍ مُسَمًّى ] [هود] .\n8 ـ لادانی بەڵا و ناهەمواری: [وَمَا كَانَ اللَّهُ مُعَذِّبَهُمْ وَهُمْ يَسْتَغْفِرُونَ] [الأنفال] .\n9 ـ وە هۆكارێكە بۆ پێدانی چاكە بە هەموو خاوەن چاكەیەك: [وَيُؤْتِ كُلَّ ذِي فَضْلٍ فَضْلَهُ ] [هود] .\n10 ـ بەندەكان لە هەموو شتێك زیاتر پێویستیان بە داوای لێخۆشبوونە چونكە بە شەو و بە ڕۆژ هەڵە و تاوان دەكەن، جا ئەگەر داوای لێخۆشبوونیان كرد لە خوا ئەوا خوا لێیان خۆشدەبێت.\n11 ـ داوای لێخۆشبوون هۆكارێكە بۆ دابەزینی ڕەحمەت: [لَوْلا تَسْتَغْفِرُونَ اللَّهَ لَعَلَّكُمْ تُرْحَمُونَ] [النمل] .\n12 ـ وە دەبێتە مایەی سڕینەوەی هەڵە و تاوانەكانی نێو مەجلیس.\n13 ـ وە چاولێكردنە بۆ پێغەمبەر (صلى الله عليه وسلم)، چونكە ئەو تەنها لە یەك مەجلیسدا (70) حەفتا جار داوای لێخۆشبوونی كردووە لە خوا، وە لە ریوایەتێكدا: (100) سەد جار.\n[* هەندێك وتە سەبارەت بە داوای لێخۆشبوون:]\n1 / لە (لوقمان)ەوە دەگێڕنەوە كەوا بە كوڕەكەیی وتوە: ئەی كوڕی شیرینم زمانت ڕابێنە لەسەر وتی: (خوایە لێم خۆشببە)، چونكە خوا كاتانێكی هەیە داواكاری هیچ داواكارێكی تێادا ڕەتناكاتەوە.\n2 / (عائشە رضي الله عنها) فەرموویەتی: بەختەوەری بۆ ئەو كەسەی كە لە نێو نامەی كردەوەكانیدا داوای لێخۆشبوونی زۆر تێدا دەبینێت.\n3 / (قتادە) فەرموویەتی: ئەم قورئانە ڕێنماییتان دەكات بۆ دەرد و دەرمانەكانتان، جا دەردەكانتان تاوانەكانە، وە دەرمانەكانتانیش داوای لێخۆشبوون كردنە.\n4 / (أبو الـمنهال) فەرموویەتی: بەندە لە نێو گۆڕەكەیدا درهاوسێیەتی هیچ شتێك ناكات خۆشەویست تر بێت لە لای وەكو داوای لێخۆشبوون.\n5 / (الـحسن) فەرموویەتی: زۆر داوای لێخۆشبوون بكەن لە نێو ماڵەكانتاندا، وە لەسەر خوان و سفرەكانتان، وە لە ڕێگاوبانتان، وە لە بازاڕەكانتان، وە لە مەجلیسەكانتان، چونكە ئێوە نازانن چ كاتێك لێخۆشبوون دادەبەزێت.\n6 / (ئەعرابیەك) وتویەتی: هەر كەسێك لە نێو زەوی ئێمەدا نیشتەجێ‌دەبێت ئەوا با زۆر داوای لێخۆشبوون بكات، چونكە لەگەڵ داوای لێخۆشبووندا (قیطار) دێت، (قیطار)یش بریتییە لەو: پەڵە هەورانەی كە دلۆپە بارانی گەورەی پێ‌یە.\n[* كاتەكانی داوای لێخۆشبوون:]\nداوای لێخۆشبوون لە هەموو كاتێكدا ڕێپێدراوە لە شەرعدا، بەڵام لە كاتی ئەنجامدانی تاواندا واجب و پێویست دەبێت، وە سوننەت و خواستراویشە لە پاش كردەوە چاكەكانەوە، وەكو داوای لێخۆشبوون لە پاش نوێژە فەرزەكان سێ جار، وە داوای لێخۆشبوون لە پاش حەج و جگە لەمانەش، هەروەها لە كاتی پارشێویشدا سوننەتە، چونكە خوای گەورە ستایشی ئەو كەسانەی كردووە كە لە كاتی پارشێودا داوای لێخۆشبوون دەكەن.\n[* شێوازەكانی داوای لێخۆشبوون:]\n1 ـ سەروەری داوای لێخۆشبوون كە لە هەموو شێوازەكان چاك ترە: ئەویش ئەوەیە كە بەندە بڵێت:\n(اللَّهُمَّ أَنْتَ رَبِّي، لاَ إِلَهَ إِلاَّ أَنْتَ، خَلَقْتَنِي وَأَنَا عَبْدُكَ، وَأَنَا عَلَى عَهْدِكَ وَوَعْدِكَ مَا اسْتَطَعْتُ، أَعُوذُ بِكَ مِنْ شَرِّ مَا صَنَعْتُ، أَبُوءُ لَكَ بِنِعْمَتِكَ عَلَيَّ وَأَبُوءُ بِذَنْبِي، اغْفِرْ لِي، فَإِنَّهُ لاَ يَغْفِرُ الذُّنُوبَ إِلاَّ أَنْتَ).\n2 ـ (أَسْتَغْفِرُ اللَّهَ).\n3 ـ (رَبِّ اغْفِرْ لِي).\n4 ـ (اللَّهُمَّ إِنِّي ظَلَمْتُ نَفْسِي فَاغْفِرْ لِي، فَإِنَّهُ لاَ يَغْفِرُ الذُّنُوبَ إِلاَّ أَنْتَ).\n5 ـ (رَبِّ اغْفِرْ لِي وَتُبْ عَلَيَّ، إِنَّكَ أَنْتَ التَّوَّابُ الْغَفُورُ).\n6 ـ (اللَّهُمَّ إِنِّي ظَلَمْتُ نَفْسِي ظُلْمَاً كَثِيرَاً وَلاَ يَغْفِرُ الذُّنُوبَ إِلاَّ أَنْتَ، فَاغْفِرْ لِي مَغْفِرَةً مِنْ عِنْدِكَ، وَارْحَمْنِي إِنَّكَ أَنْتَ الْغَفُورُ الرَّحِيمُ).\n7 ـ (أَسْتَغْفِرُ اللَّهَ الْعَظِيمَ الَّذِي لاَ إِلَهَ إِلاَّ هُوَ الْحَيَّ الْقَيُّومَ وَأَتُوبُ إِلَيْهِ).


بەفر و باران بارین بەردەوام دەبێت - تۆڕی میدیایی خەڵک\nبەپێی پێشبینییەكانی كەشناسی، ئەمڕۆ چوار شەممە كەش سارد و هەوراوی دەبێت، لەگەڵ بارینی نەمە بارانی پچڕ پچڕ هەروەها بارینی بەفر لەسەر لوتكەی شاخە بەرزەكان.\nهەر بەپێی پێشبینییەكان، سبەینێ پێنج شەممە لەكاتەكانی بەیانی زوودا ئاسمان هەور و باران بارین دەبێت، ئاستی باران و بەفر بارین لە ناوچە شاخاوییەكان زیاتر دەبێت، لە پاش نیوەڕۆ ئاستی دابارین كەم دەبێتەوە لە شەودا باران بارین كۆتایی دێت.\nمۆڵەتی شۆفێریی نێودەوڵەتی لە هاتووچۆی پارێزگاكان دەدرێت\nخەڵك- بەڕێوەبەرایەتی گشتی كەشناسی و بومەلەرزەزانی هەرێمی كوردستان نزمترین پلەكانی گەرمای شارەكانی هەرێمی كوردستانی بڵاوكردەوە. (زیاتر…)\nكەشناسی: سبەی هەورە تریشقە و باران دەبارێت\nكەشناسی هەرێم شەپۆلی بەفر و سەرمای لە دوو شار ڕاگەیاند\nخەڵك- بەڕێوەبەرایەتی گشتی كەشناسی و بوومەلەرزەزانی هەرێم ئاشكرای دەكات، كە بەرەبەیان بەفر دەگاتە ناو شارەكانی سلێمانی و هەڵەبجە و پلەكانی گەرما…\n23 شوبات 2021 10.22 am\n19 کانونی دووهەم 2022 11.59 am


لاولاوە: حامید ڕەشیدی زەرزا\nلێرەم بە هەزار حەسڕەت‌و داخ‌و کوڵ‌و بریان\nلێرەم بە دڵی پڕ خەم و دوو چاوی بە گریان\nهاو پێچی دڵی کردوە، فەلەک باگەڕی زریان\nئەوهەی کە لە خاکی دەنێم، هەر تەرمی دەبریان\nخۆم لێرە, لە وێ کاکە، بە جێماوە دڵی من\nجۆگەیەک ئاوە ژیان و، سێبەری ئێوارەیە\nزوو وەرە، دەرفەت کەمە، پێت وا نەبێ ڕانابرێ\nئێستا هاتمەوە ماڵ وفەیسبووکم کردەوە، دەبینم دەنگوباسی " هێلانە بەجی‌هێشتن"ی - ئەمجارەیان - یەکجاریی "مەل"ێکی خۆشخوانی موکریان، هێدی، هەموو دەنگوباسێکی تری داپۆشیوە .\nلەبەرخۆمەوە بەدەنگ لە خۆم پرسی : ئەرێ بەڕاست جاری یەکەم\nکە من ئەو شاعیرەی نەتەوەکەمانم دیت چ ساڵێک بوو ؟\nهێدی میراتگری هەموو ئەو نەریتانە بوو. شێعری هێدی سەر بە شێوازی موکریانە و شیوازێکی جودا لەو نییە، بەڵام ڕاوێژی هێدی لە شێعردا ڕاوێژێکی تایبەتی‌یە و زوو دەناسرێتەوە. ڕەوان بوون و ئێنێرژیک بوون دوو تایبەتمەندیی زمان و ڕاوێژی شێعری هێدین. ئەم ڕەوان بوون و پڕجووڵە بوونە زمانییە لە پەنا جۆراوجۆری و ڕەنگاوڕەنگ بوونی قالب و ناوەرۆک ـ کە گوتمان ئەم تایبەتمەندییەی دوایی، تایبەتمەندیی گشتی شێوازی شێعری موکریانە ـ لە مۆرک و دروشمە دیارەکانی شێعری هێدی بوو\nله “به‌هاری کوردستان”دا هێدی له‌گه‌ڵ خۆشه‌ویستێک ده‌دوێ که “که‌س ته‌ماشای وی نه‌کردووه پێی نه‌کوتبێ ئافه‌رین”.(هێدی:١٧٤) که‌واته یه‌که‌م دیالۆگی شاعیر له‌و ده‌قه‌دا، که راسته‌وخۆ له‌گه‌ڵ به‌رده‌نگ/دڵداری خۆی ده‌دوێ، ده‌بوو سڵاو بێ. سیسته‌می نیشانه‌یی زمان و دوانی ئاسایی له کورده‌واری‌دا وایه. به‌ڵام هێدی ئه‌و باسه راده‌گرێ بۆ کۆتایی چامه‌که‌ی و ئه‌و کاته‌ی له باسی جوانی یار و جوانی کوردستان و میرات‌دارانی ئه‌وین و کولتووری کورد بوه‌وه، ئه‌وجار بابه‌ته سیاسی‌یه به‌رباس و مه‌به‌سته‌که‌ی خۆی ده‌درکێنێ و له ئاکام‌دا کۆتا به‌یتی چامه‌که‌ی ده‌کاته ده‌رفه‌تی سڵاوێکی ئاگرین.\nله‌و دووره‌ده‌سته زۆر دووره‌ى\nکه ئه‌ندام و جه‌سته‌ى ئینسان\n- بێ هیچ ته‌مایه‌ک -\nگڕو تینى حه‌ز و خواست و هه‌واى ده‌روون داده‌مرکێ\nئه‌و کاته‌ى که\nهه‌ر مانایه‌ک، له کالانه‌ى وشه‌که‌ى خۆى دێته ده‌رێ\nکه له کاتى سه‌ره‌مه‌رگا\nجه‌سته‌ى به‌تاڵ به‌جێ دێڵێ\nهه‌تا پۆلى قه‌ل و ڕه‌شه‌داڵان بێنه سه‌رى\nگوڵەگەنمی بەر گەرما و سپیداری بەر باران\nفەسڵی دروێنە، بەرەبەیان، هێشتا شەوی مابوو وەدەر دەکەوتن. گۆزەیەک ئاو و جامێکی فافۆن و کیتەڵەیەک ماست و پرێسکەیەک نانیان دەخستە نێو دووتای خورجێنی سەر پشتی گوێدرێژێک و لە دێ وەدەر دەکەوتن. کاتێک تاو هەڵدەهات ئەوان یەک دوو بەری چاکیان لە دروێنە دەرکردبوو. لە بن سێبەری گیشەگەنمێک دادەنیشتن، ماستەکەیان لە نێو جامە فافۆنەکەدا دەکردە ماستاو و نانیان پێ دەخوارد. دوایەش ئاوێکیان لە جامەکە وەردەدا و، ئیدی کە تینوویان بوایە، بەو جامە، لە ئاوی گۆزەکەیان دەخواردەوە. گۆزەکەیان لە پەنایەکی سێبەر، لە نێو باقەگەنمێک دەچەقاند. ئاوەکە، زۆر سارد نەبوو، بەڵام لەو مەزرا وشک و گەرمە و، لە نێو بۆنی کوڵۆش و گوڵەگەنم و دڕووەزەرکەدا، هەناوی تازە دەکردنەوە\nپێشمەرگەکەی هاوڕێی کە تا ئێستا بێدەنگ لە گۆشەیەک وەستابوو، هاتە ژوور سەری بریندارەکە. دانەوی و، ماچی کرد. تەوێڵی ماچ کرد و بە کرمانجی شتێکی گوت، کە باشم نەبیست. پێم وایە ماڵاوایی لێ‌کرد\nبێدەنگی و بۆنی جاترە\nکچان و ژنان، هەر یەکی سەتڵیکی فافۆن بەدەستەوە، دادەگەڕان بۆ مەڕدۆشین. هەتا ئەوان لە مەڕدۆشین دەبوونەوە، سەید ڕەحمانیش لە ماڵێ قەندوچا و کتری و چادان و یەک دوو کوتەبەڕە و لێفەی لە گوێدرێژەکە دەنا و، بەرەو خوار دادەگەڕا. شەوانە لە گەڵ بابی لە کن مەڕی دەمانەوە. بارانیش باریبا دەچوونە بن کەپەنکەکەیان. سەید ئەحمەد گۆچانەکەی دەکردە ستوون، قاپووتەکەی بەسەردادەدا و لە گەڵ سەید ڕەحمان دەچوونە بنی\nخاک و خۆرەتاو\nئەوانی کەم تەمەنتر بوون بە "دەروێش حەمەد" دەیانناسی. گۆیا بەینێک هەوای دەروێشی لە سەری دابوو. چووبوو سەروپرچی هێشتبووەوە و ڕێی عەوداڵانی گرتبوو. دواتر زانیبووی ئەوەی بۆ ناچێتەسەر لە خانەقایەک پەنا بگرێ، دەبێ کاسپی بکا و ماڵ و منداڵ بەخێو بکا. شانی دابووەوە بەر دروێنە و مەڵەغانگێڕان.


لەم ھەرێمەدا ھەموو بابەت وسێکتەرێک کراوەتە قوربانی سەرچاوەیەک کەتائەم ساتەش لەجیاتی بوونی بە نیعمەت وڕەحمەت بۆدانیشتوانەکەی کەچی زیاتر نەعلەت وزەحمەت بوە ، ئەویش سێکتەری سوتەمەنیە .\nمن ناڵێم نەوت وسوتەمەنی گرنگ نیە ، بەڵام خۆناکرێت سێکتەرەکانی تریش وەلابنرێن .\nئێمە لەلیژنەی کشتوکاڵ وئاژەڵداری وئاودێری وبەنداوەکان لەپەرلەمانی کوردستان بەھۆی پێزانینی زۆرمان بەگرنگی سەرچاوەیەکی وەک ئاو کەدەکرێت وەک سامانێکی نیشتمانی ھەژماربکرێت ، و پێویستبونی یاسایەک بۆپاراستن وباش بەڕێوەبردنی ئاو ،و ڕزگاربونی لەو پەرش وبڵاوی ودابەشکردنەی بەسەر وەزارەتەکانی حکومەتی ھەرێمدا کەئەمە بۆخۆی زوڵم وستەمێکی زۆرە کەلەئاووسەرچاوەکانی وسێکتەرەکەش دەکرێت .\nلە بەرواری ( ۱٦-۱۱-۲۰۱٤) پڕۆژەیاسای پاراستن وبەڕێوەبردنی ئاو کەکەلەبنەڕەتدا پڕۆژەکە لەلایەن وەزارەتی کشتوکاڵ وسەرچاوەکانی ئاو نێردرابوە پەرلەمان ، بەواژۆی ھەر (۱۰)ئەندامەکەی لیژنەکەمان ئاڕاستەی سەرۆکایەتی پەرلەمانکرد تاکو بخرێتە بەرنامەی کارەوەوبە زوویی لەپڕۆژە یاساوە بکرێتە یاسا چونکە لەھەرێمدا یاسایەکی تایبەتمەندمان نیە بەئاو .\nلە ( ۱٦-۱۲-۲۰۱٤)وە واتا دوای تەنھا مانگێک خرایە بەرنامەی کارولەنێو ھۆڵی پەرلەماندا خوێندنەوەی یەکەمی بۆکراو ئاڕاستەی لیژنەپەیوەندیدارەکان کرا ، ئێمە لەلیژنەی کشتوکاڵ بۆئەوەی پڕۆژەیەکی گشتگیرو بێ کەم وکورتی دەربچێت لەگەڵ کەسانی شارەزای بوارەکە لەنێو دەمەزراوەکانی حکومەت ، زانکۆکانی کوردستان و چەندین ڕێکخراوی بواری ئاووژینگە کۆبوینەتەوە بۆپێداچونەوەو گۆڕانکاریکردن لەبڕگەو ماددەکانی پڕۆژەکە بەشێوەیەک بگونجێت لەگەڵ دنیای سەردەم وڕێککەوتنە نێودەوڵەتیەکانی تایبەت بەبوارەکە .\nدواتر حکومەت قەیرانی دارایی کردە بەھانەو بیانویەکی حازربەدەست وبەفەرمی پەرلەمان ولیژنەکانی پەرلەمانی لەوەئاگادارکردەوە کەنابێت لەپەرلەماندا ھیچ پڕۆژە یاساو بڕیارێک دەربچوێنرێ ودەربکرێت کەپابەندبونی دارایی بۆحکومەت دروست بکات تاکو ڕای حکوومەتی لەسەر یاساوبڕیارەکە بۆوەرنەگیرێت .\nکردنی پڕۆژەیەکی لەوچەشنەبەیاسا یەکێکە لەپێداویستیە گرنگ وھەنوکەییەکانی ئەمڕۆ چونکە لەلایەن وڵاتانی دراوسێوە پلان وپیلانی ھەمەچەشنی بەردەوام ھەبوەو ھەیە ، وبەردەوامیش کاری بۆدەکرێت بۆیە گەر نەتوانین و بەزوویی فریانەکەوین ئەوا بەدوورنازانرێت عێراق کەئێمەش تائێستاش بەشێکین تێیدا ڕووبەڕووی قەیرانێکی گەورە نەبێتەوە ، چونکە نە وڵاتی ئێران وەڵامی عێراق دەداتەوەلەسەرگرفتەکانی ئاوو نەئامادەشە دانوستانیش بکات لەوبارەیەوەلەگەڵیدا ، تورکیاش گەر ئامادەی دانوستان بێت لەگەڵ عێراق ئەوا ھیچ پابەندبونێکی نابێت بەو بڕیارانەی لەنێوانیاندادەدرێت لەسەر سەرچاوە ئاوییەکان ،ڕونیشە ھۆکارەکەی بۆلاوازی حکومەتی عێراق دەگەڕێتەوە لەئێستادا.\nنمونەی زیندوش ئەوەیە کە لەکۆبونەوەی ( ۲٥ و ۲٦ ــ ۱۲ - ۲۰۱۷)ی نێوان وەفدی عێراق وتورکیا کەتایبەتبوو بەپڕکردنی بەنداوی ئەلی ـ سۆی تورکیا لەئاوی ڕوباری دیجلە ، تورکیا بڕیاریدابوو کە ( ۱-٤-۲۰۱۸) ئاودەکەنە بەنداوەکە بەڵام عێراقیەکان داوایانکردبوو کە با ( ۱-۱۰-۲۰۱۸)بێت ، کەچی بێگوێدانە ھیچ داواوخواستێکی عێراقیەکان حکومەتی تورکیا لە یەکی حوزەیرانی (۲۰۱۸) دەستیکرد بە ئاوکردنە بەنداوی ئەلی ــ سۆ ، و دواترودوای داواکارییەکی زۆری عێراق کەلەوکاتەدا دەستنەکرێت بەپڕکردنی بەنداوەکە بەئاو لەلایەن تورکیاوە ، تورکیاش تەنھا مانگێک کارەکەی ڕاگرت ولە یەکی تەمموزی (۲۰۱۸)دەستیانکردەوە بە کۆگاکردنی ئاو لەبەنداوەکە .\nئەمە لەکاتێکدایە کەعێراق سەرەتاکانی سەرھەڵدان ودروستبونی قەیرانێکی گەورەی ئاو ڕووی تێکردوە ، چونکە سەرەتای سەرھەڵدانی قەیرانەکە ئەوەیە کەلەئێستادا لەھەموو بەنداوکۆگاکانی کۆکردنەوەی ئاو لەعێراقدا تەنھا (۱۷)ملیارد مەترسێجا ئاویان تێدایە کەھێندە بەنداو شوێنی کۆگاکردنی ئاو لەعێراقدا ھەیە دەتوانرێت دەتوانرێت ( ۱۰۰) ملیارمەترسێجائاویان تێدا ھەڵبگیرێت ، لەوەش زیاتر بۆگەیشتنی قەیرانەبە ترۆپک و دروستبونەکەی لەئێستای عێراقدا ئەوەیە کە ( مھدی سەمەدقەیسی)بریکاری وەزیری کشتوکاڵی عێراق ماوەیەک پێش ئێستا ڕایگەیاند کە بەھۆی کەمبونەوەی ئاوی ڕووباری دیجلەوە چاندنی ھەشت جۆربەروبووم لەعێراقدا قەدەغەدەکرێت لەوانەش ( برنج ، لۆکە ، توتن ، کەنمەشامی سپی وزەرد، ماش ، گوڵەبەڕۆژە و....ھتد...) بەجێبەجێکردنی بڕیارێکی لەوشێوەیەش دەتوانین بڵێن گورزێکی کوشندەوگورچکبڕ بەرئاسایشی خۆراک دەکەوێت لەعێراقدا .لەو عێراقەی کەلەساڵی (۱۹٥٦)دا قەبارەی گەنمی ھەناردەی بۆ وڵاتانی بەریتانیاو فەرەنساو ئیتالیا سێ ملیۆن تۆن بوو .\nتەنھا دووساڵ پێش ئێستا بۆچەند ڕۆژێک کون کرابوە ئەو بۆریەی کەنەوتی ھەرێمی لێوە ھەناردەی تورکیا دەکرا مەگەر ھەرخواوحکومەتی ھەرێم خۆیان بزانن چەند بەزوویی ھەموو ڕێوشوێنێک وڕێگایەکیان گرتەبەر تاکو توانیان لەماوەی سێ ڕۆژدا لەپێناوی بەردەوامی ھەناردەی نەوتدا چ ھەوڵ وتەقەللایەک درا تاچاکی بکەنەوەو دەستبکەنەوە بەھەناردەکردنی نەوتەکەیان بۆ تورکیا ، کەچی ساڵی ڕابردووئەمساڵیش چەندین جاربەئاشکراو بێ حسابکردن بۆھیچ ڕێککەوتنێکی پێشوەختەوپابەندبونێک بەڕێککەوتنە نێودەوڵەتیەکانی تایبەت بەڕوباروئاوە ھاوبەشەکانی نێوان وڵاتان ، لەچەند شوێنێکی جوداوە لەلایەن ئێرانەوە ئەو ئاوانەی کەلەنێو ڕۆژھەڵاتەوە کەئێستا کۆماری ئیسلامی ئێران حکومداری دەکات گیراونەتەوە ، و تورکیاش چەندین ساڵە بۆگلدانەوەی ئەوئاوانەی دەڕژێنەعێراقەوە بەنداوی گەورە گەورە بنیاد دەنێت کەچی نەمانبینی ئەم حکومەتی ھەرێمەو دەوڵەتمەدارەکانی ناوی بێن وخەمێک لەئاووپاراستنی ئاو بخۆن ، ئەوان تائێستاش ئاوی خۆماڵی ناخۆنەوەوئاوەکەش کەدەیخۆنەوە لەدەرەوە ھاوردەی دەکەن ئیتر چۆن خەم لەئاسایشی ئاو دەخۆن و چ کارێکیان بەئاوو سەرچاوەکانی ھەیە .\nجارێکی ترو دوای دەرکەوتنی مەترسیەکانی سەرئاووسەرچاوەئاوییەکان دوبارە پڕۆژەکەمان ھێنایەوە پێش و وتمان بەڵکو حکومەت وبڕیاربەدەستانی دوای ھەوڵەکانی وڵاتانی تورکیاوئێران بەخۆداچونەوەیەکیان بەخۆیاندا کردبێت وکەمێک لەگرنگی ئاو تێگەیشتبێتن ، دوای ئەوەی لەگەڵ لیژنەی یاسایی پەرلەمانی کوردستان کۆبوینەوە تاکو ڕاپۆرتی ھاوبەش بۆپڕۆژە یاساکە بنوسین و بخرێتە بەرنامەی کارو خوێندنەوەی دووەمی بۆبکرێت وبکرێتە یاسا ، بەباشزانرا ھەردوو لیژنەی کشتوکاڵ ویاسایی لەڕێگەی سەرۆکایەتی پەرلەمانەوە نوسراوێک بکرێت بۆ حکومەت بۆوەرگرتنی ڕایان لەسەر پڕۆژەکە تاکو بەدەردی ھەندێ یاساوبڕیار نەچێت کەلەپەرلەمانەوە دەرکراون وحکومەت جێبەجێی نەکردون .\nنوسراوەکەی لیژنەی یاسایی وکشتوکاڵ وسەرچاوەئاوییەکان لە ( ٥-۱۱-۲۰۱۷) ئاڕاستەی سەرۆکایەتی کرا ، وسەرۆکایەتیش لە ( ۷-۱۱-۲۰۱۷)وە نوسراوی کردوە بۆ حکومەت بۆدەربڕینی ڕایان ، بەڵام وازیاتر لە ھەشت مانگە ئەم حکومەتی ھەرێمە کەدوری نێوان حکومەت وپەرلەمان پەنجا مەترێک دەبێت بە وشەیەکیش وەڵامی پەرلەمانی نەداوەتەوە ، و مێشێکیش میوانیان نیەوئاویان لەئەجێندای خۆیاندا سڕیوەتەوە .\nھەفتەی ڕابردوو دوای بێھیوابونمان لەوەڵامی حکومەت بۆپڕۆژەکە ، نوسراوێکی ترلەھەمان دوولیژنەولەڕێگەی پەرلەمانەوە کرا تاکو ڕۆژی چوارشەممە ( ٤-۷-۲۰۱۸) وەزیرەکانی کشتوکاڵ ، شارەوانی ، کواستنەوەوگەیاندن و بەڕێوەبەرە گشتیەکانی سەرچاوەئاوییەکان لەوەزارەتەکانی کشتوکاڵ وشارەوانی و کەشناسی وبومەلەرزەزانی ھەرێم تاکو لەگەڵ لیژنەکانی یاسایی وکشتوکاڵ کۆببنەوە بۆدوابڕیاروڕای حکومەت لەسەرپڕۆژەیاسای ئاو .\nبەڵام بەداخەوە بەبیانوی کۆبونەوەی ئەنجومەنی وەزیران ھیچ وەزیرێک لەکۆبونەوەکە ئامادەنەبوو ، بەڵکو بریکاری وەزیری پلاندانان و بەڕێوەبەرە گشتیەکانی تر کەئاماژەیان بۆکراوە ھاتن ولەکۆبونەوەکە ئامادەبوون .\nئەمان جگەلەوەی خاوەن بڕیاری تەواونەبوون لەسەر پڕۆژەکە ، بەڵام ھەبون ودەرچواندنی پڕۆژەیەکی لەوشێوەیان بۆئەمڕۆو ئایندەی کوردستان بەگرنگزانی .\nدواتر بڕیاردرا جارێکی تر ولەلایەن ھەردوولیژنەی پەرلەمانی تایبەتمەندەوە (یاسایی ، کشتوکاڵ ) لەڕێگەی پەرلەمانەوە نوسراوێکی ترئاڕاستەی حکومەت بکات و بەڕوون وڕاشکاوی تێیدا بوترێت کەپێویستە حکومەت دواین بۆچون وڕەزامەندی خۆیان بدەن لەسەر پڕۆژە یاسای ئاو .\nبابزانین دوو ھەفتەی تر کەنابێت بگاتە مانگی ئابی (۲۰۱۸) حکومەت وبڕیاربەدەستەکانی چی دەڵێن بۆپڕۆژەیەکی گرنگ وپێویست بۆئێستای ھەرێم ، پڕۆژەیەک کەلەبنەڕەتەوە لەلایەن وەزارەتێکی پەیوەندیداری کابینەکەی خۆیەوە ئاڕاستەی پەرلەمان کراوە چەندین ساڵ پێش ئێستا .\nبابزانین ئەم حکومەتی ھەرێمە نەک ھێندەی بۆریەکی نەوت بەڵکو ھێندەی بۆریچکەیەکیش گرنگی بە ئاووسەرچاوەئاوییەکان دەدەن ، کەبەزێڕی شین پێناسەکراوە و ھەموو ئاماژەکانیش پێماندەڵێن کەشەڕی داھاتوو شەڕی ئاوە لەزۆرێک لەناوچەجیاجیاکانی دونیا .\nماوەتەوە تەنھا ئەوە بڵێین کەگەرگرفت وئاستەنگ بۆپڕۆژەیەکی گرنگی لەم شێوەیە دروستکرا بەھەربیانویەک ئەوا بەرپرسی یەکەم وکۆتایی لەنەبون ودەرنەچواندنی یاسای ئاو کەمەبەستی سەرەکی تێیدا پاراستنی ئاسایشی ئاوە تەنھاو تەنھا حکومەتی ھەرێم و ئەنجومەنی وەزیرانە و دەبێت ئەوان لەدواڕۆژدا بەرپرسیارێتی ھەموو تەنگەژەو قەیرانێک ھەڵبگرن کەڕوودەدات لەھەرێمی کوردستاندا ، چونکە نەوت وسوتەمەنی جێگرەوەیان زۆرە بەڵام ئەوەی جێگرەوەی نیەبە تەنھا ئاوەوھیچی تر.


لە بەرەبەری بەیانی رۆژی سێهەمی ساڵی تازەی ٢٠٢٠ هەواڵی کوژرانی یەک لە گرنگترین و شوێن دانەرترین کەسایەتی ئێران لە سیاسەتی رۆژهەڵاتی ناوەڕاست و بە گووتەی زۆر لە چاودێران پیاوی دووهەمی دارێژەری سیاسەت و بڕیاردانی ئێران پاسدار قاسم سلیمانی هەموو جیهانی هەژاند و بوو بە سەر تیتری هەموو میدیای جیهان.\nلە بیرمە چەند ساڵ پێش لەناکاو خەبەری مەرگی خامنەیی بۆ چەند سەعاتێک بەهۆی سەرەتان بڵاو بۆوە، بەس وەک ئەمڕۆ نەبوو!\nبەهۆی چالاکی و لێزانی و ئازا بوونی "سلیمانی" لە ماوەی بەتایبەت ١٥ ساڵی رابردوو یەک لە پڕباسترینەکانی رووداوەکانی عێراق و بەتایبەت گرژییەکانی ئەمریکا و عێراق بوو.\nهەر لەدوای تەواو بوونی شەڕی ئێران و عێراق لە ساڵی ١٩٨٨ لە بیرمە رەفسنجانی گووتی ئیتر ئێران شەڕەکانی خۆی جارێکی تر لە خاکی ئێراندا ناکات.\nهەر ئەوکات یەک لە هەرە دمووچاوە سەرکەوتووەکان و نازدارەکانی شەڕی ئێران-عێراق لە چاوی سەرانی کۆمار و بەتایبەت خامنەیی "سەردار سلیمانی" بوو.\nلەو ساڵەدا کێشە و هەرایەکی زۆر بلوچستانی ئێرانی گرتەوە، سلیمانی راسپێردرا بۆ کوژانەوە و سەرکووتی سەرهەڵداوەکان. ئەو کارە زۆر بەخێرایی و سەرکەوتوویی کرا و دیسان "سلیمانی" زۆرتر جێی خۆی لە ناو دڵی ئیمامدا کردەوە و کرا بە قارەمانی نەتەوەیی و تەنانەت سپایەکی تایبەت بە خۆیان بۆ دروست کرد بە ناوی "سپای قودس" واتا سپا لەناو سپادا! بەڵام کەس بۆی نەبوو دەست وەرداتە کاروباری "قاسم سلێمانی" کە زۆرتر تەرکیز کرابوو لە سەر گوازتنەوەی شۆڕش (صدور انقلاب) بۆ وڵاتانی دەورووبەر لە سەر وەسێتی ئیمام خومێنی، واتا سپای قودسی ئاغای سلێمانی وەک راسپێردراوی کاروباری شۆڕش بۆ وڵاتانی جیران کاری دەکرد و لە هەموو سیاسەتەکانی دەرەوەی ئێران ئەوە ئەو بوو قسەی ئەوەڵ و ئاخری دەکرد.\nدوای شەڕی ئەمریکا و رووخانی سەدام ئیتر مەیدانی هەموو ناوچەکە دواتر لە سوریا، یەمەن و لوبنانیش و تەنات ئەفغانستانیش بریار و سیاسەتەکانی ئەو بوو سیاسەتی دەرەوەی ئێرانی دیار دەکرد و بەدوایدا دەچوون. ئەو وەک پاسدارێکی خاکی و بوونی خۆی لە مەیدانەکانی شەڕ، کاریزمایەکی تەواو شوێنداری بۆ کەسایەتی خۆی لە لای هەموو سیاسەتمدار و دەوڵەتمدار و تەنانەت ئەمریکا و پیاوە گەورە سیاسییەکانی هەردوو حیزبی کۆماریخواز و دیمۆکراتەکان کە هەردوو بەرە لە دەسەڵاتی ئەمریکا دابوون لە سەردەمەکانی قاسم سلیمانیدا( سەردەمی بوشی باوک، کلینتۆن، بوشی کوڕ، ئۆباما و ترامپ)\nواتا ٥ سەرۆکی ئەمریکا لە نزیکەوە ئەو پاسدارەیان ناسییوە و رۆژانە ناوی لە سەر مێزی کاریان بووە.\nدەڵێم شک و گومان نامێنێتەوە کاریزما و هێژمۆنی قاسم سلێمانی گەر لە ئیمام زیاتر نەبووبێت بۆ سیاسەتی دەرەوەی ئیران کەمتریش نەبووە.\nئەمڕۆ راستە زۆربەی گەلانی ئێران و بە تایبەت میللەتی کورد لە ئێران زۆر شادن بە لەناو چوونی ئەم پاسدارە کە بووبوو بە هۆی ماڵوێرانی و تاڵانی سەروەت و بەرو بوومی ئێرانییەکان و ئاودیوکردنیان بۆ وڵاتانی دەورووبەر بۆ چەسپاندنی سیاسەتی شیعە لە ناوچەکە و هێژمۆنی ئێران –مەزنی، مەلای شیعە. گەر چاویکی خێرا لە ناسیونالیزمی دەمارگرژی ئێرانیش بە هەموو باڵەکانیانەوە بکەین دیسان شک و گومان نامێنێ کە هەن خەڵکانێکی زۆر ئەمڕۆ شینی بۆ دەگێڕن.\nکوشتن و لە ناو چوونی "سەردار حاج قاسم سلیمانی" بەدەستی ئەمریکا و لەناو خاکی عێراق دەبێ وای دابنێین نوقتەیەکی وەچەرخانی زۆر گرنگ دەبێ لە سیاسەت و مانەوە و نەمانەوەی حکومەتی ئێران، لەناوچوونی حکومەتی ئێستای عێراق و بە گشتی شەڕی سوریا و لوبنان و هەر هەموو رۆژهەڵاتی ناوەڕاست و تەنانەت سیاسەتی ئابووری و نرخی نەوتیش.\nهەر بۆیە ئەمڕۆ کورد بە گشتی و بەتایبەت کوردی ئێران حەقە بە وردی هەڵسەنگاندن بۆ ئەم رووداوە بکەن و خۆیان ئامادە بکەن بۆ هەموو ئەگەرەکان کە بە رای من گەر وریا و ژیر و یەکگرتوو بین و بزانین سیاسەتێکی واقعی دوور لە کرژ و کاڵی و ئێحساسات بکەین ئەوە دڵنیا بن هەموو ئەم گورانکارییانە لە بەرژەوەندی کورد دەکرێ تەواو بن، پڕش و بڵاوی و هەرکەس ئەسپی خۆ تاودان دیسان دەبێتە مایەی چارەڕەشی و ماڵوێرانی گەلی کوردستان.


«ئەم هەویرە ئاو زۆر دەبات» ⋆\n«ئەم هەویرە ئاو زۆر دەبات» کۆمەڵێک باسی بەربڵاوی ڕووداو و هەواڵەکانی ناو کۆمەڵگای شار و گوندەکانی ڕۆژهەڵاتی کوردستانە کە بە ڕوانینێکی ڕەخنەگرانە و بە نیگایێکی وردبینانەوە دەڕوانیتە هەموو بوارەکانی کۆمەڵگای ئێران و بەتایبەت کوردەواری لە حاڵی ئێستایاندا و، بە زمانێکی سادە و ساکار و بێ‌گرێ دەیانخاتە بەر چاوی خوێنەر… دیارە هەرکام لە بابەتەکان هێندە دەخایێنی هەم زۆرتریان لە سەر بنووسرێ و هەم بە شێوەی ئاکادمیک و زانستییانە لە سەریان بکۆڵرێتەوە و بنووسرێ، بەڵام هەوڵ و کۆششی من لەم کورتەباسانەدا پڵتۆکێکە بۆ مێشک و زەینی خەڵکی کورد کە ڕابێن و تۆزێک لە دەوروبەریاندا ڕامێنن و ئەگریش نەتوانن بەشێوەی ڕاستەوخۆ هەڵوێست بگرن لانیکەم بەجۆرێک نەبن کە پەژیوانیی دواڕۆژ و داهاتووی بە دواوە بێت. داهاتوویێک کە دیار نییە بەرەو کام لا دەڕوات… داهاتوویێک کە ئەگەر بمانەوێ بە دەستی خۆمان بگەڕێت (دەزانم هەمووی ناکرێت بەڵام لانیکەم بەشی زۆری) دەبێ جیا لە هەرچەشنە بیروبۆچوونێک و هەر پلە لە خوێندەواری و هەر پلەوپێگەیێک، دەورێکمان لە بنیاتنانیدا هەبێت، نەک هەر لە ناوەوەی ڕووداوەکانی ئێستادا بسووتێین و نەشتوانین تەنانەت بقیژێنین، بەو بیانووەوە کە ناهێڵن. ڕاستە زۆر بوار و بابەت هەیە ناهێڵن ئێمە بڕیاریان بۆ دەرکەین و دەستیان بە سەردا بکێشین، بەڵام خۆ ناشکرێ چاومان بقونجێنین و دەممان بدوورین و هیچ نەڵێین. ڕاستە ناهێڵن دەنگ هەڵبڕین بەڵام خۆ دەتوانین قسە بکەین…\nلە هەواڵێکدا کە لە لایەن ئاژانسی هەواڵنێریی بی‌بی‌سی‌یەوە،کە ئەویش لە ئیرنا هەوڵنێریی فەرمی کۆماری ئیسلامیی ئێرانوە وەریگرتووە، لە زمانی سەرۆکی لیژنەی هەڵبژردنەکانی پارێزگای تاران بڵاو کرایەوە: ٨١ لە سەدی ئەندامانی ئێستای شۆراکانی پارێزگای تاران سەڵاحیەتیان بۆ خولێکی تری شۆراکان ڕەت کراوەتەوە و بۆیان نییە بۆ ئەم خولەی تر ناویان تۆمار بکەن. ئەمە بەو واتایەیە کە ئەم کەسانە ئەم چەند ساڵە کە لە شۆرادا کاریان کردووە، بە جۆرێک گەندەڵی لە کاریاندا بووە و گەندەکارییان کردووە کە هەر ئەو کەسانەی لەوە پێش متمانەیان پێ کردبوون و هێشتبوویان ناویان بنووسن بۆ شۆراکان، ئێستا ئیتر بە هۆی ئەم گەندەڵکارییانەوە ناهێڵن بێنە ناو شۆراوە. ئەمە خۆی دیسان لە خۆیدا واتە ئەو کەسانەی کە ئەمانەیان ناونووسی کردووە پێوەرەکانیان بۆ هەڵبژاردنی کەسەکان ئەوەندە بەهێز و متمانەبەخش نییە کە نەهێڵێ ئەم کەسانە بە لاڕێدا بچن و دروستکار بن.\nبابەتەکە دەکرێ لە سێ بواردا شی بکرێتەوە: 1) بواری یاسا 2) بواری پێوەرەکان بۆ هەڵبژاردن 3) بواری باری کەسایەتیی خودی کەسە هەڵبژێردراوەکان\nلە بواری یاساوە، کە دەڕوانینە بابەتەکە، سەیر دێتە بەر چاو کە ئایا یاساکە ڕێگا دەدات بەم کەسانە گەندەڵ بن؟ ئایا یاساکە هێندە لاوازە کە هەرکەسێک دەتوانێ بە مەیل و سەلیقەی شەخسیی خۆی شرۆڤەی بکات و بەقازانجی خۆی شتی لێ هەڵێنجێت؟ ئایا یاساکە بابەتەکانی بەڕوونی دەرنەخستووە کە هەمووان بتوانن بەدروستیی ڕاڤەی بکەن و لێکی‌بدەنەوە و هەموو بوارەکانی قازانجی گشتی و قازانجی یاسایی و قازانجی تاکەکەسیشی تیا بێت؟ سەرەتا و پێش گەندەڵی، ئایا یاساکە هێندە بەهێز نییە کە بتوانێ بەر بە گەندەڵی بگرێ؟ یان دوای گەندەڵی، ئایا یاساکە هێندە بەهێز نییە کە بتوانێ بەربەرەکانێی کەسی گەندەڵ بکاتەوە کە ببێتە عیبرەت بۆ کەسانی دواتر و گەندەڵکاری نەکەن؟ ئەم کەسانە کە بۆ لیژنەی هەڵبژاردن دەرکەوتووە بە جۆرێک گەندەڵکارن (دوو حاڵەتی هەیە: یان گەندەڵکارن و گەندەڵییەکەیان سەلماوە کە بۆیان نییە بۆ خولێکی تر ناونووسی بکەن؛ یان گەندەڵکار نین و لیژنە بە سەلیقەی خۆی گەییشتووە بەم ئاکامە کە ئیتر ئەمان درێژە بە کارەکەیان نەدەن و ڕێگە بۆ کەسانی تر بکاتەوە. ئەی بۆچی ناهێڵن دیسانەوە ناونووسی بکەنەوە؟) ئایا دوای نەهێشتنی ناونووسی دووبارە، دیسانەوە دەچنەوە سەر کارەکەی پێشوویان و هەر لەو ئیدارەدا کار دەکەنەوە کە لە پێش شۆرادا کاریان لێ‌کردووە؟ یان نا، لە بەرانبەر یاسادا لێکۆڵینەوەیان بۆ دەکەن کە چ گەندەڵکارییەکیان کردووە و بە خەڵکیش ڕادەگەیێنن کە ئەمانەن ئەو کەسانەی ئێمە هێشتومانە و ئێوەش هەڵتانبژاردوون بێنە ناو شۆراکانەوە دزی و گەندەڵی بکەن، ئێستاش ئێمە بەبێ هیچ لێپرسینەوەیەک، بە کۆڵێک گەندەڵکارییەوە و بە سەرفرازییەوە دەیاننێرینەوە ناو خۆتان، با لە ناو خۆتانا بژین؟ لەم پرسیارانە هێندە زۆرن کە زۆر کەس هەیانە و بەداخیشەوە یاساکانیان هێندە ئاڵۆز و نابەرپرس کردووە کە کەسەکانیش لە هەمبەریاندا نابەرپرسیان لێ دەرهاتووە و خۆشیان ناتوانن وەڵامیان بدەنەوە. بەڵام لە هەر کەس بپرسی بۆ وایە؟ ڕەنگە تەنیا بتوانێ بڵێ من نازانم، یاساکە وا دەڵێ، یاساکە ڕێگەی داوە.\nباشە ئەمە چ یاسایێکە کە ئاوا سووک و ئاسان لێ دەنەون و لێی دەڕوانن کە هەمووان بتوانن هەڵیبگرن و داینێن و بە مەیل و حەزی خۆیان بە دوای خۆیاندا کێشی بکەن و نەتوانێ هیچ بڵێ؟ ئەمە چ یاسایێکە کە وەک سەگی خۆماڵیی لێ دەرهاتووە پەتێکی لە ملدایە و بە هەر لایێکدا ڕادەکێشرێ: کەچی هەر ئەم یاسایە بۆ کەسانێک کە پەتەکەیان بە دەستەوە نییە (واتە لە خۆیان نین) وەک سەگی هاری لێ دێ و هاشاوڵ دەبا بۆ کەسەکان و ئەگەر بیەوێ بپێچرێتە دەوری کەسێکدا هێندە درز و کون و کەلەبەری تیایە کە ئەو کەسە مەگەر بە مەرگ لە دەستی ڕزگاری بێت؟ ئەم هەویرە ئاو زۆر دەبات.\nلە بواری پێوەرەکان بۆ هەڵبژاردن، ئەمە کامانە پێوەرن بۆ ئەوەی هەر کەسێک بتوانێ خۆی ناونووس کات و بێتە ناو شۆراکانەوە؟ ئایا پێوەرەکان هێندە بەهێز و زانستیانەن کە تەنیا کەسانی شارەزا و لێهاتوو جورئەتی ئەوە بە خۆیان بدەن بێنە پێشەوە و ببنە ئەندامی شۆرا، یان نا، پێوەرەکان هێندە لاوازن کە هەرکەسێک لە خۆیدا ڕادەبینێ بێتە پێشەوە و ببێتە بڕیاردەر و بەڵێندەر بۆ شارێک؟ ئایا کارەکە هێندە سووک و ئاسانە کە بۆ وێنە ڕۆژنامەفرۆش و کارمەندی سادەی ئیدارەیەک و موعەللیمێک و کارناسێکی بێکاری زمانی ئینگلیسی یان فارسی و فڵانی و فڵانی بێنە مەیدانەوە و کار بکەن؟ ئایا کارەکە پێویستیی بە هیچ پسپۆڕییەک و شارەزاییەک نییە؟ دیارە نییە کە هەر کەسێک کە کار و پیشەکەی هیچ پەیوەندییەکی بە بەڕێوەبەریەتییەوە نییە بەڵام دەتوانێ خەڵکێک لە دەوری خۆی کۆکاتەوە، لە ناو شاردا دێت و دەبێت بە ئەندامی شۆرای شار و بڕیاری پسپۆڕانە دەدات! ئەم وتانە بێ‌ڕێزی بە کەسانێک یان پیشەیەک نییە، بەڵکو دەمەوێ بڵێم ئەی کوا ئەو پەندە جوانە کوردییە کە دەڵێ نان بۆ نانەوا و گۆشتیش بۆ قەساب؟\nبێمەوە سەر پێوەرەکان: نوێژ بخوێنێ؛ ڕۆژوو بگرێ؛ فڵانە جل لە بەر نەکات؛ لە ناو خەڵکدا بەباشی ناوی دەرکردبێت و … ئەمانە هەموویان پێوەری تاکەکەسین و هەرکەسێک دەتوانێ لە درێژەی زەمەندا بگۆڕی و لەمانە لابدا؛ هەروەها کە بەزۆری لەم کۆمەڵگایەدا بینیومانە. پێوەرەکانی تر: سەر بە فڵانە ڕێکخراوە بێت؛ پەروەندەی بەسیجیی بێت؛ خۆی یان باوکی سەهمییەیان هەبێت و … ئەمانەش خۆ هیچکامیان پێوەرێک نین بۆ توانایی و لێهاتوویی بەڕێوەبردنی شارێک! پێوەرەکانی تر: لیسانسی هەبێت: لە بوارێکی زانستی و ئاکادمیکی سەر بە زانکۆیێک دەرسی خوێندبێت… ئەمانەش بەم هەموو زانکۆ و نیوەزانکۆ و پەیام نوور و عیلمی کاربوردی و… کە هەر شار و شارۆچکەیێک یەک دوو زانکۆی هەیە کە بە هەموو وانەکانیانەوە تانها چەند مامۆستایان هەیە، زۆربەیان بوونەتە پووڵی و تەنانەت نمرەگرتن و دەرچوونیش بووەتە پووڵی و… وەرگرتنی لیسانس لە شاگردیی پیشەیێکی سەنعەتی ئاسانتری لێ‌هاتووە… تازە: گرینگیش نییە چ لیسانس و مەدرەکێکی ببێت و ئایا ئەم مەدرەکە پێوەندیی بە شارناسی و شارەوانی و بەڕێوەبەرایەتیی شارەوە هەیە یان نا لیسانسی ئەدەبیات و پەرەستاری و بێهداشت و گیاناسی و مۆسیقا و … ئەتوانن ببنە ئەندامی شۆرا؟ و ئەم هەویرە ئاو زۆر دەبات.\nبواری باری کەسایەتیی خودی کەسە هەڵبژێردراوەکان: وا گریمان پێوەرەکان بۆ هەڵبژاردن و بوونە ئەندامی شۆرا هەموویان نامەنتقی و ناعەقڵانین. وا گریمان باری یاسایی هەڵبژاردن و بەرەنگاربوونەوەی یاسا لەگەڵ گەندەڵی لاوازە و ناتوانێ بەرپەرچی بداتەوە. وا گریمان بواری کۆمەڵایەتی، ڕامیاریی ئەندامێتی هەر لە بنەڕەتدا لاوازە و هەرکەسێک مافی ئەوەی هەیە ببێتە ئەندامی شۆرا… باشە، ئەی بواری ئەخلاقی و دەروونیی کەسەکان بۆ ئەوەی لە توانایاندا دەبینن ئەرکە گرینگەکانی بەڕێوەبردنی شارێک بگرنە ئەستۆ؟ ئایا چەندە لە خۆیان ڕادەبینن بێنە نەو گۆڕەپانەوە و بە ساخی سڵامەتی لەم گۆڕەپانە بێنە دەر کە لە لایێکەوە پڕە لە قازانجی ماڵی و پووڵی و ئاسایش و ڕاحەتی ژیانی ڕۆژانە (بە مەرجێک ئاتۆی سیاسی نەدەیتە دەستەوە کە بتوانن داتڕمێنن، ئاتۆی ئابووری گرینگ نییە کە لە کوێوە دەگەیتە کوێ!) و لە لایێکی تریشەوە پڕە لە ڕیسوایی ئەخلاقی و ویژدانی و … کە مرۆڤ دەبێ زۆر بەئەخلاق و بەرپرس بێت کە نەتوانێ لەم سفرە ڕاخراوەی هەر کەسێک لایێکی لێ ئەقرتێنێ و ئەیڕفێنێ بۆ خۆی ، بتوانێ ساخ و سەلیم دەرچێ و دوایی بتوانێ لە کۆمەڵگادا بە سەربەرزی بچێتە ناو خەڵکەوە. دیسان گریمان ئەم بوارەش لاوازە، کەسێ کە خۆی بەربژێر دەکات بۆ ئەندامێتی شۆرا، ئایا نا بێ لە خۆی بپرسێ من چەندە لەم کارەدا لێهاتووم؟ ئایا هەر ئەوەندە پەرەستارێکی باش بم دەتوانم ببمە شارەدارێکی باشیش؟ ئایا من کە موعەللیمێکی باش بم دەتوانم شارەدارێکی باش بم؟ ئایا من کە دەوڵەمەندم و ماڵ و سامانێکی باشم هەیە دەتوانم شار بەڕێوە بەرم؟\nجیا لەمانە خۆ زۆربەی هاونیشتمانیان دەزانن ئێستاکە لە هەموو شار و دێهاتی کوردەواریدا ئەندامانی شۆرا و شارەدار و بگرە فەرمانداریش بەگشتی ناڵێم هیچکارەن، بەڵام لە ئەرکە گرینگە کۆمەڵایەتییە سیاسییەکاندا بەتەواوی هیچکارەن و ناهێڵن بەڵێندەر بن. ئاخر شۆرایەک نەتوانێ تەنانەت ناوی شوێنێکی ئایینی دیاری بکا و دەبێ بە پێی بڕیاری دەزگا ئەمنییەتی و ئیتیلاعاتییەکانی سەر بە دەسەڵاتی شیعە بجووڵێتەوە، کەی دەتوانێ سەربەخۆ و بڕیاردەر بێت؟ شۆرایەک کە بۆ کۆنسێرتێکی هونەرمەندێک نەتوانێ سەربەخۆ بەڵێن بدات، شۆرایەک کە نەتوانێ بەر بە پاساژسازیی نایاسایی فڵانە فەرماندەی سپای پاسداران بگرێت، شۆرایەک کە نەتوانێ لەهەمبەر کوشتنی کۆڵبەرانی شارەکەیدا هەڵوێست بگرێت، شۆرایەک کە نەتوانێ سەرۆکی فڵانی ئیدارە دانێ یان لای‌ببات، شۆرایەک کە تەنیا ئەرکی بووەتە هەڵبژاردنی شارەدار (ئەویش نەک هەڵبژاردن بەڵکو تەنیا پێشنیاردانی کەسێک بۆ شارەداری!) و ناونانی کووچە و کۆڵانەکان (ئەویش نەک لە هەموو شوێنێکدا، ئەگینا بۆ دەبێ ناوی شەقامەکانی شارە کوردنشینەکان سەردار سڵێمانی و ئیمام و فەخریزادە و تاڵەقانی و چی و چی و چی تریش بێت؟ و زۆر شتی دیکەش) دەی ئەمە سووکایەتی‌کردن بە نەفسی خودی کەسەکە نییە؟ مەگەر ئەوەی بە لایەوە گرینگ نەبێت. ئەمە سووکایەتی‌کردن بە خەڵکی شارەکە نییە؟ مەگەر ئەوەی خەڵکیش بەلایەوە گرینگ نەبن…مرۆڤ دەبێ چەندە لاواز بووبێت کە لانیکەم ڕێز بۆ کەسایەتیی و مەدرەک و بنەماڵەکەی دانەنێت و لەم شانۆیەدا خۆی بکاتە لەییستۆکی دەستی کەسانی تر کە دەشزانێ هەرئەو کەسانە ڕۆژێک ئەگەر بەپێی ویستی ئەوان قسە نەکەی و نەجووڵێیتەوە بە پەڕۆیەکی پیس وەدەرت‌دەنێن و تاوانێکت بۆ هەڵدەبەستن ئەوپەڕی دیار نەبێت؟\nبێینەوە سەر هەواڵەکەی ئیرنا: لە ٢٣٢ کەس ئەندامی ئێستای شۆرای شارەکانی پارێزگای تاران کە خۆیان ناونووس کردۆتەوە بۆ قۆناغی نوێ ١٨٨ کەس لە لایەن لیژنەکانەوە بە تاوانی جۆراوجۆر ڕەت کراونەتەوە. ئەمە جیا لەو کەسانەیە کە خۆیان زانیوایان شۆرا چ شوێنێکی گەندەڵکار و گەدەڵساز کە ئیتر خۆیان نەنووسیوەتەوە و جیا لەو کەسانەش کە خۆیان دەزانن چ گەندێک باریان هێناوە و ئەگەر دیسانەوە خۆیان بنووسنەوە ڕەت دەکرێنەوە و جیا لەو کەسانەشە کە هاتوون دوای چوار یان هەشت ساڵ باروبنەی خۆیان پێچاوەتەوە و ئیتر پێویستیان بە شۆرا نەماوە…\nجا کەواتە دەبینین شۆرا و ئەرکەکانی کە لە هەموو قۆناغەکانی مێژوودا و لە درێژەی زەمەندا دەرکەوتووە گرینگترین و پڕبایەخترین ناوەندی بەڵێندان و بڕیاردانە، لە هەموو بوارێکا؛ چەندە لە کۆمەڵگای بەرلێ‌بەرەڵڵاکراوی ئەمڕۆی ئێران و کوردستاندا ئەرکەکانی گۆڕاون و بووەتە دارەدەستێک بۆ هێنانە سەر شەقامی خەڵک تەنیا بۆ ئەوەی بسەلمێت خەڵک چەندە لەگەڵ کۆماری ئیسلامین… ئەمە شۆرایەیان شۆراوە، شۆڕایە یان شۆو(Show)ڕایە، شۆڕایە یان شەوڕایە؟؟؟ لە هەموو شتێک دەچێت لە مەکۆیەک بۆ ڕاوێژ و بڕیار نەبێت…\nPrevious کۆماری ئیسلامی و قەیرانە یەک لە دوای یەکەکانی\nNext رۆڵی ئێران و ئەمریکا لە ئاڵۆزیەکانی ناوچەکەدا


پێشێلكارییه‌كانی حەشدی شەعبی له كه‌ركوك گەیەندرایە یۆنامی\n2018-09-01 [05:22 AM]\nشاندێكی لیستی برایه‌تی له ئه‌نجوومه‌نى پارێزگاى كه‌ركووك، بۆ گه‌یاندنى كۆی ئه‌و پێشێلكاریانه‌ى كه ئێستە له كه‌ركووك روودەدەن، بەتایبەتیش پێشێلكارییەكانی میلیشیاكانی حەشد، سه‌ردانی نووسینگه‌ى (یۆنامی)یان كرد له كه‌ركووك.\nله‌مباره‌یه‌وه ئه‌حمه‌د عه‌سكه‌رى ئه‌ندامی ئه‌نجوومه‌نى پارێزگاى كه‌ركووك له لیستی برایه‌تی رایگه‌یاند "سه‌ردانی نووسینگه‌ى نێرده‌ى سكرتێری نه‌ته‌وه یه‌كگرتووه‌كان له عێراق ناسراو به(یۆنامی)مان كرد له كه‌ركووك و كۆی ئه‌و پێشێلكارییانه‌ى مافی مرۆڤمان له شاره‌كه خسته‌ڕوو، هه‌روه‌ها باسمان له پێشێلكاری و كرده‌وه نایاساییه‌كان كرد كه ئێستە له كه‌ركووك ده‌گوزه‌رێ".\nگوتیشی "هەروەها باسمان له بێ ده‌نگبوونی رێكخراوى نه‌ته‌وه یه‌كگرتووه‌كانیش كرد له به‌رامبه‌ر ئه‌و پاره و بودجه‌یه‌ی كه ئێستە دێت بۆ كه‌ركووك و به‌شێوه‌ى نایه‌كسان دابه‌ش ده‌كرێت".\nعەسكەری هەروەها ڕایگه‌یاند "تاوتوێی ڕفاندن و كوشتنی هاووڵاتیانی مه‌ده‌نیمان له كه‌ركووك كرد و باسیشمان له‌وه كرد كه خه‌ڵكانێك هه‌ن له كه‌ركووك دەستدرێژی دەكەنە سەر هاووڵاتیان".\nله 16ى ئۆكتۆبه‌رى رابردووەوە میلیشیاكانی حه‌شدى شه‌عبی به‌ڕێككه‌وتن له‌گه‌ڵ گرووپێكی خیانه‌تكاری ناو یه‌كێتیی كه‌ركووكیان داگیر كرد، پاشان میلیشیاكان ده‌ستیان كرد به‌پێشێلكردنی مافه‌كانى مرۆڤ و له سایه‌ی ئه‌وانه‌وه كوشتن و بڕین و ڕفاندن بوونه‌ته دیارده‌ی رۆژانه‌ی شارەكە.


הוסף צורת פריטים | روونکردنەوەیەک لە سەرۆکایەتی دادگای تێهەڵچونەوەی ناوچەی سلێمانییەوە\nسەبارەت بە دۆسیەی تۆمەتبار (ه م ا) کە لە میدیاکان و تۆڕەکۆمەڵایەتییەکان باسدەکرێت، ئەم خاڵانە دەخەینە بەرچاوی رای گشتی: 1) تۆمەتبار دوای ئەوەی سکاڵای یاسایی لەسەر تۆمارکراوە بە فەرمانی دادوەری لێکۆڵینەوەی ئاسایشی #سلێمانی# دەستگیرکراوە و کەسوکاریشی ئاگاداری دەستگیرکرنی و کاتی هێنانی بۆ بەردەم دادگای لێکۆڵینەوەبوون و خۆشیان لە دادگا ئامادەبوون. 2) هەرکاتێک بە بەڵگەنامەی فەرمیی بۆ دادگا سەلمێنرا کە تەمەنی خوار هەژدە ساڵە، هەواڵەی دادگای لێکۆڵینەوەی نەوجەوانان دەکرێت بۆ تەواوکردنی لێکۆڵینەوە لەگەڵیدا بەپێی یاسا. 3) دوای تەواوبوونی لێکۆڵینەوە دادگا بەپێی بەڵگە یاساییەکانی دەخرێنە بەردەستی بڕیاردەدات بە ئازادکردنی یان هەواڵەکردنی بۆ دادگای تایبەتمەند. 4) دادگا پارێزەری رێز و شکۆی هەموو مرۆڤێکە و بەهیچ شێوەیەک لەبەردەم دادگا بێڕێزی و مامەڵەی نادروست لەگەڵ هیچ کەسێک ناکرێت، تەنانەت تۆمەتباریش رێز و کەرامەتی پارێزراوە و تەنها بەپێی یاسا هەڵسوکەوتی لەگەڵ دەکرێت تا یەکلابوونەوەی دۆسیەکەی. سەرۆکایەتی دادگای تێهەڵچونەوەی ناوچەی سلێمانی #11-12-2018#


لایەنە عێراقییەکان داوای کشانەوەی هێزە تورکییەکان دەکەن – کوردی – RojNews.News\nلایەنە عێراقییەکان داوای کشانەوەی هێزە تورکییەکان دەکەن\n22/06/2020 - 1:31:45 pm\nپێنجشەممە, 18 يون 2020 – 09:55 ڕۆژنیوز – ناوەندی هەواڵەکان\nهاوپەیمانی نەسر، لە بە یاننامەیەکدا پێشێلکردنی سەروەری عێراقی شەرمەزار کرد و داوایکرد پێشێلکارییەکانی دەوڵەتی تورک ڕابگیرێت و ئاماژەی بۆ ئەوە کرد کە، “ئێمە پێشێلکاریی دووبارەی سەروەری عێراق شەرمەزار دەکەین و دەوڵەت بە بەرپرسی پاراستنی تەواوی پیرۆزییەکانی عێراق و خاک و خەڵکەکەی دەزانین”.\nهاوپەیمانی نەسر داواشیکرد حکومەت دەسەڵاتەکانی بەکاربهێنێت بۆ پاراستنی سەروەری و شکۆی عێراق و بیپارێزێت، جەختیشیکردەوە کە ئەو پێشێلکردنە ئاڵۆزیی و پشێووی لە ناوچەکەدا زیاتر دەکات داواشیکرد وڵات لە کاریگەرییە خراپەکان بۆ سەر ئاسایش و سەروەری عێراق بپارێزرێت.\nهاوکات حیزبی دەعوەی ئیسلامی، لە ڕاگەیەندراوێکدا داوای لە تورکیا کرد کە هێزەکانی لە خاکی عێراق بکشێنێتەوە و هەمان کات داوای لە حکومەتی عێراق و هەرێمی کوردستان کرد کە بۆ پاراستنی سەروەریی سەرتاسەری عێراق ئەرکی نەتەوەیی خۆیان پێکبهێنن.\nهەروەها داوایکرد هێزەکانی تورکیا لە خاکی عێراق و کوردستان بکشێتەوە و ڕێز لە سەروەریی عیراق بگرێت.\nحیزبی دەعوە، داواشی لە دەوڵەتی تورک کرد هێزەکانی لەتەواوی عێراق بکشێنێتەوە و بۆ پاراستنی ژیانی هاوڵاتیان پابەندبێت بە پەیوەندی برایەتی و دراوسێی باش و هیواشی خواست حکومەتی عێراق و حکومەتی هەرێمی کوردستان ئەرکی نەتەوەیی خۆیان پێکبهێنن و ناکۆکییەکانی نێوان عێراق و تورکیا لەسەر بنەمای پاراستنی بەرژەوەندی هاوبەشی وەک یەک چارەسەر بکەن.\nکارمەندانی هاتووچۆی سلێمانی دەرگای بەڕێوەبەرایەتییەکەیان داخست


دادگای باڵای ئەمەریکا داوایەکی سەرۆک ترامپ ڕەتدەکاتەوە\nدادگای باڵای ئەمەریکا داوایەکی سەرۆک ترامپی ڕەتکردەوە سەبارەت بە بەرنامەی ناسراو بە داکا DACA ، ئەوەی لە بەرژەوەندی ئەو گەنجانەیە کە لە تەمەنی منداڵیـیەوە هێنراونەتە ئەمەریکا بە شێوەیەکی نایاسایی.\nبەرنامەی داکا لە ساڵی 2012 لەلایەن بەڕێوەبەرایەتی براک ئۆباما سەرۆکی پـێشوو بڕیاری لەسەر دراوە بۆ ئەوەی ئەو گەنجانە کە بە نزیکەی 800 هەزار مەزەندە دەکرێن، بتوانن بە شێوەیەکی یاسایی درێژە بە خوێندنی خۆیان بدەن و مۆڵەتی کارکردنیان لە ئەمەریکا پـێبدرێت.\nبەڕێوەبەرایەتی سەرۆک ترامپ لە مانگی نۆی ساڵی ڕابردوو بڕیارێکی دەرکرد بۆ ڕاگرتنی کارکردن بەو بەرنامەیە و ماوەی 6 مانگی بە کۆنگرێس دا تاوەکو بە چارەسەرێکی هەمیشەیی بۆ ئەم پـرسە بگەن.\nبەڵام لە 9 ی مانگی یەک، ولیەم ئالسوپ دادوەری فیدراڵی لە ویلایەتی کالیفۆرنیا بڕیارەکەی بەڕێوەبەرایەتی سەرۆک ترامپی ڕاگرت و داوایکرد بەو شێوەیە کار بە بەرنامەکە بکرێتەوە هەر وەک چۆن بەر لە 5 ی مانگی نۆی ساڵی ڕابردوو کاری پـێدەکرا.\nدادگای باڵا ئەمڕۆ دووشەممە ئامادە نەبوو سکاڵاکەی بەڕێوەبەرایەتی سەرۆک ترامپ لە بارەی بڕیارەکەی ئەو دادوەرە فیدراڵیـیە وەربگرێت، دەڵێت دەبێت لە پـێشدا دادگای پـیاداچوونەوە بڕیاری خۆی لەسەر بدات بەر لەوەی ڕەوانەی دادگای باڵا بکرێت.\nکۆشکی سپی لە کاردانەوە بەرامبەر بڕیاری دادگای باڵا جارێکی دیکە دووپاتیکردەوە کە بەرنامەکە بە نایاسایی دادەنێت، وە هیوای خواست بە خێرایی بڕیارێک لەم بارەیەوە بدرێت.\nدیموکراتەکان لای خۆیانەوە دەستخۆشیان لە دادگای باڵا کرد، بەڵام گوتیشیان پـێویستە بۆ ئەم بابەتە بە چارەسەرێکی سیاسی بگەن.